
Canllaw Portffolio
Darllenwch y nodiadau hyn yn ofalus, os gwelwch yn dda.   Mae gwybodaeth hanfodol ynddynt.  Mae'r dogfennau y byddwch chi yn eu defnyddio i ddatblygu eich portffolio i'w gweld ar y tudalennau nesaf.  

Beth yw diben y portffolio? 

Pwrpas y portffolio hwn yw galluogi dysgwyr i arddangos a darparu tystiolaeth o sut maent yn cwrdd â'r canlyniadau dysgu a osodwyd gan Gyngor Gofal Cymru, i'r Rhaglen Gyfnerthu, gan gynnwys:  

· Defnyddio dadansoddi mewn asesu i gyfarwyddo ymyrraeth; 

· Ymyrraeth a defnyddio barn broffesiynol mewn sefyllfaoedd sy'n gynyddol gymhleth; 

· Gweithio ar y cyd gyda defnyddwyr gwasanaeth, gofalwyr a gweithwyr proffesiynol eraill;
Cytundeb dysgu rhwng y dysgwr a'r cyflogwr
Yn Adran 9 o'r Portffolio, fe welwch gopi o gytundeb dysgu gwag y mae angen i chi ei ddarllen, ei drafod a'i gytuno gyda'ch mentor, rheolwr a rheolwr hyfforddi/cydlynydd.  Unwaith fo'r cytundeb wedi ei arwyddo gosodwch yn ôl yn Adran 9 o'r portffolio.  
Sut ddylid cyflwyno'r Portffolio? 
Rhaid teipio'r deunydd yr ydych yn ei ysgrifennu yn y portffolio.  Gellir dod o hyd i wybodaeth am hyn yn Llawlyfr y Rhaglen.  Rhaid cyflwyno'r holl bortffolio yn electronig.   Rhaid i'r portffolio fod wedi ei gwblhau pan fydd yn cael ei gyflwyno.  
Sut mae'r Portffolio yn cael ei asesu? 

Yn ystod y rhaglen, darperir cyngor am ddatblygiad eich portffolio fel rhan o bedwar gweithdy Cadarnhau gorfodol, a gan eich mentor.   Darperir adborth ar holl agweddau'r gwaith yr ydych yn ei wneud i ddatblygu’r portffolio fel rhan o'r gweithdai hyn. Ni fydd eich mentor na'r staff hyfforddi y byddwch wedi eu gweld fel rhan o'r gweithdai Cyfnerthu, yn gysylltiedig â marcio eich portffolio ar ôl ei gyflwyno.  Bydd y dogfennau Portffolio yn cael eu marcio yn briodol gan staff cymwys y tu allan i'r sefydliad sy'n eich cyflogi. 

Fel arfer, bydd dyddiadau i gyflwyno portffolio ar gael yn ystod y cwrs cyflwyno, mewn cyfarfodydd gweithdy cyfnerthu ac yn cael eu rhoi ar Moodle. 
Cyfrinachedd

Mae hi yn bwysig nad oes modd adnabod unrhyw unigolyn yn uniongyrchol neu'n anuniongyrchol, o'r wybodaeth sydd yn y portffolio. Rhaid i chi:

· lynu at y canllaw yn Llawlyfr y Rhaglen am gyfrinachedd; 

· beidio enwi eich Awdurdod Lleol/cyflogwr na chyfeirio at nodweddion daearyddol, corfforol neu nodweddion eraill y gellid eu hadnabod.   Mae hyn yn cynnwys cyfeirio yn y llyfryddiaeth at bolisïau e.e. defnyddiwch 'bolisi awdurdod xxx';

· beidio ag enwi unrhyw unigolion sy'n defnyddio'r gwasanaethau, eu teuluoedd na'u gofalwyr.  Yn hytrach, dylech ddefnyddio rhifau e.e. 1, 2, 3 ac ati. a nid llythrennau;  

· beidio ag ysgrifennu gwybodaeth sy'n galluogi i unrhyw unigolyn sy'n defnyddio gwasanaethau, eu teuluoedd na'u gofalwyr i gael eu hadnabod drwy'r disgrifiad a ddarparwyd gennych.  Mae hyn yn cynnwys cyfeirio at enwau, cydweithwyr, lleoedd (yn cynnwys ysbytai, ysgolion trefi, pentrefi, strydoedd) unrhyw ddigwyddiadau penodol a fedrai olygu adnabod rhywun oherwydd cyhoeddusrwydd yn y gorffennol, gweithwyr proffesiynol eraill neu unrhyw wybodaeth bersonol gan gynnwys gwybodaeth feddygol neu gyflyrau eraill; 

· cymryd cyfrifoldeb personol am lynu at reolau cyfrinachedd.  Er y bydd gweithdai Cadarnhau ac adborth am eich portffolio yn darparu arweiniad ac adborth, cyfrifoldeb y dysgwr yw sicrhau fod y portffolio yn glynu at y gofynion cyfrinachedd a nodir yn y llawlyfr ac uchod. 

Cofiwch, eich cyfrifoldeb CHI yw eich Portffolio ac ni ddylech ddibynnu ar unrhyw un arall i nodi unrhyw gyfrinachedd gaiff ei dorri gan mai eich gwaith chi ydyw.   Rhaid i chi dderbyn cyfrifoldeb llawn am gyfrinachedd.  Mae cwrdd â'r holl ofynion cyfrinachedd yn bwysig iawn.  Gall torri'r rheolau cyfrinachedd olygu cosb gan gynnwys tynnu marciau neu fethu, edrychwch ar y llawlyfr i gael y manylion.    
Dyslecsia ac amgylchiadau arbennig eraill
Os oes gennych unrhyw gyflwr y credwch y gallai effeithio ar eich gallu i ddelio gydag unrhyw ran o'r rhaglen, dylech gysylltu â'ch adran hyfforddi ar unwaith i drafod unrhyw gefnogaeth ychwanegol y byddwch efallai ei angen.  Mae gan y Brifysgol Uned Gwasanaethau Myfyrwyr a fedrai eich helpu, ond cyfrifoldeb y dysgwr ei hun yw cysylltu â hwy.  
Adran 1.
Tystysgrif i Raddedigion mewn Cadarnhau Ymarfer Gwaith Cymdeithasol - Portffolio'r Dysgwr 

Canllawiau: 

· Rhaid i'ch portffolio gynnwys eitemau 1 - 9 isod (yn ôl y drefn a nodir);

· Dylech ddefnyddio'r pro-forma yma i osod eich gwaith ymhob adran;  

· Gwnewch yn siŵr fod y dudalen llofnodion yn Adran 8 wedi ei llenwi cyn cyflwyno'r portffolio   
Cynnwys 
	Adran y Portffolio
	Pwnc


	Tasg rhif

	1
	Tudalen Gynnwys
	

	2
	Adolygiad Datblygiadol
	1

	3
	Arsylwi ac adborth
	2

	4
	Diogelu a gweithio mewn sefyllfaoedd cymhleth - Astudiaeth Achos
	3

	5
	Diogelu
	4

	6
	Adolygiad Datblygiadol
	1

	7
	Llyfryddiaeth
	

	8
	Manylion a llofnodion dysgwyr a gwiriad Rheolwr Llinell
	

	9
	Cytundeb Dysgu Dysgwr a Chyflogwr
	


Adran 2

Adolygiad Datblygiadol (a) 

Canllawiau: Dylid llenwi'r adran hon drwy ystyried y gwaith y byddwch wedi ei wneud ers cymhwyso, a'r trafodaethau gyda'ch mentor a goruchwyliwr/rheolwr llinell fel rhan o'ch Cynllun Ymarfer Unigol am y Tair Blynedd Gyntaf.

	Ar sail eich profiad yn ymarferol, nodwch a chyfiawnhewch eich anghenion dysgu cytunedig ar gyfer y canlyniadau a ganlyn: 

· Gweithio ar y Cyd gydag defnyddwyr gwasanaeth a gofalwyr 
           Gweithio ar y cyd gyda gweithwyr proffesiynol eraill
· Defnyddio dadansoddi mewn asesu i gyfarwyddo ymyrraeth 

· Ymyrraeth a defnyddio barn broffesiynol mewn sefyllfaoedd sy'n gynyddol gymhleth 

500 gair (+/- 10%: dylech gynnwys nifer y geiriau ar ddiwedd pob rhan) 




Ers cychwyn gweithio gyda phlant a theuluoedd rwyf yn datblygu’r sgil o greu perthynas bositif gan hefyd fod yn gadarn a chlir am ddisgwyliadau cynlluniau.  Teimlaf fy mod yn llwyddiannus yn hyn gyda rhai achosion, ac yn gallu cyd-weithio yn bositif i anelu tuag at lwyddiant. Er hyn credaf fod yna elfen o’r gwaith sydd yn fwy heriol na’i gilydd, yn bennaf pan nad yw cynlluniau amddiffyn plant yn cael ei dilyn gan y teulu. Sgil yr wyf angen barhau i gryfhau yw’r gallu i gadw’r berthynas bositif trwy hefyd ddilyn fy rôl o amddiffyn y plant a gorfod herio teuluoedd pan fod anghydfod ac anghytuno am gynlluniau yn codi. Darganfu Bell (1999) yn ei hymchwil fod rôl gan weithwyr cymdeithasol i ymateb ac adrodd i awdurdod lleol a bod hyn yn creu gwrthdaro ac yn cyfaddawdu eu rôl fel eiriolwr ar ran y teulu.  

Wrth weithio ar y cyd a gweithwyr proffesiynol eraill rwyf bellach yn hyderus yn cadeirio a rhedeg grwpiau craidd ond i wella fy ymarfer mae angen i mi ddatblygu’r hyder i rannu gwaith yn hytrach na thrio cymryd holl dasgau fy hun. Mae rhannu tasgau a  gwaith o grwpiau craidd hefyd yn berthnasol i sicrhau fy mod yn gallu rheoli llwyth gwaith, blaenoriaethu achosion a thasgau. Mae Crawford (2012) yn nodi newid mewn ymarfer sydd yn tuag at weithio yn fwy integredig a chydweithredol. 

Dros y flwyddyn ddiwethaf rwyf wedi cael llu o brofiadau o asesu anghenion plant a’u teuluoedd. Yn y maes diogelu ac amddiffyn plant mae dulliau asesu o gymorth. Y mwyaf defnyddiol a ddefnyddir yw’r model asesiadau risg Thornton (2013); ond er mwyn gwella hyn rwyf angen canolbwyntio mwy ar asesu anghenion y plentyn, gan wneud mwy o waith uniongyrchol gyda phlant er mwyn bwydo hynny mewn i’r asesiadau yma. Er fy mod wedi cael profiadau o wneud gwaith stori bywyd gyda phlant mewn gofal, hoffwn allu defnyddio’r sgiliau yma mewn  gwaith uniongyrchol a phlant sydd mewn risg. Credai Helm (2011) fod tueddiad gan weithwyr i wrando ar blant, ond ddim dadansoddi'r hyn a ddywed gan blant i ffurfio asesiadau cywir. Mae rhoi’r amser i wneud hyn yn bwysig fel fy mod yn rhoi mwy o bwyslais ar lesiant plant yn ogystal â chanlyniadau personol y plant i gyrraedd eu llawn botensial, sydd yn un o amcanion Deddf Gwasanaethau Cymdeithasol a Llesiant (2014) a Deddf Plant (1989).
I ddatblygu fy ymyrraeth a barn broffesiynol mewn sefyllfaoedd sy’n gynyddol gymhleth credaf fod angen i mi fanteisio ar gyfleoedd hyfforddiant pellach i'r Jont Investigation Training (JIT) yr wyf eisoes wedi ei fynychu. Bydd hyn yn help i mi gwblhau ymchwiliadau 47, Deddfa plant 1989, ond hoffwn hefyd ganolbwyntio ar ochr ecsbloetio rhywiol sydd yn bwnc cyfredol iawn, a chael profiadau o asesiadau “Sexual Explotation Risk Assessment Framewor” SERAF (Barnardos 2006) a mynychu hyfforddiant pellach.  I gyd-fynd a’r hyfforddiant hoffwn allu arsylwi gweithiwyr profiadol yn gwneud asesiadau cymhleth fel fy mod yn magu hyder yn fy marn broffesiynol a dod yn fwy hyderus i wneud penderfyniadau anodd a chymhleth.  Gobeithiaf bydd goruchwyliaeth yn parhau i roi cyfle i mi adlewyrchu a thrafod y gwaith heriol yma. Cyfeiria Maclean (2017) sydd wedi adnabod fod “reflective abilities” ac “emotional intelligence” yn brif nodwedd i ddatblygiad proffesiynol gweithiwr cymdeithasol newydd sydd newydd gymhwyso.
(545)

Adran 3

Sylwadau gan unigolyn sy'n defnyddio gwasanaethau, eu teulu a gofalwyr 
Canllawiau: Rhaid i ddysgwr ddewis arsylwad sy'n ymwneud yn uniongyrchol gydag ymarfer gwaith cymdeithasol gydag unigolyn sy'n defnyddio gwasanaethau, teuluoedd a gofalwyr a chofnodi hyn ar y ffurflen isod.     Ni all yr arsylwi ddod o roi tystiolaeth mewn llys, cyfrannu at gyfarfodydd grŵp strategol, cynadleddau achos neu dribiwnlysoedd neu unrhyw weithgaredd anuniongyrchol arall.   Mae’n rhaid gofyn caniatâd y sawl sy’n defnyddio'r gwasanaethau, eu teuluoedd a/neu eu gofalwyr cyn cynhelir y gwaith arsylwi.  Rhaid i'r gwaith arsylwi gael ei wneud gan arsyllwr sydd â chymwysterau gwaith cymdeithasol gydag o leiaf tair blynedd o brofiad (meini prawf wedi eu gosod yn Llawlyfr y Rhaglen).   Rhaid i'r arsylwi fod yn o leiaf 30 munud o hyd. Bydd yr arsyllwr yn derbyn adborth gan yr unigolyn sy'n defnyddio'r gwasanaethau, eu teuluoedd a/neu eu gofalwyr gan ddefnyddio'r ffurflen isod ar ddiwedd yr ymweliad.   

Er y gall y dysgwr ddewis defnyddio'r ffurflenni a ddarparwyd i gasglu adborth, fe'i hanogir i wneud hyn mor fanwl â phosib gan ddefnyddio ystod o ffyrdd casglu, yn dibynnu ar oed, gallu ac anghenion yr unigolyn sy'n defnyddio'r gwasanaethau, eu teuluoedd neu ofalwyr.

Wrth lenwi'r adran yma dylech wylio'r pedwar clip fideo o 'Mwy na Geiriau' ar Moodle gan y gallai'r rhain eich helpu i feddwl am eich profiadau eich hunan a myfyrio pam y dylai iaith fod yn rhan hanfodol o asesu a darpariaeth gwasanaeth. 
Crynodeb Arsylwi 
Dylech gynnwys enw'r tyst arbenigol sydd yn arsylwi yn adran 8.  

Dyddiad yr arsylwi:   10/01/2018 
I’w gwblhau gan y dysgwr 

	Nodwch yr amcanion gwaith cymdeithasol a rhowch ddisgrifiad bras o'r sefyllfa gan gynnwys y cyd-destun daearyddol a chyfreithiol ac unrhyw faterion perthnasol o ran diwylliant, ethnigrwydd ac iaith.   

300 gair (+/- 10%: dylech gynnwys nifer y geiriau ar ddiwedd pob rhan) 




Amcan y darn hwn o waith, oedd trafod yn agored y pryderon oedd wedi codi am gyswllt plentyn (3) a’i fam (7). 

Mae 3 a 7 yn byw o fewn yr un awdurdod lleol, gyda 3 bellach mewn cartref maeth yr awdurdod lleol. Mae’r cartref mewn pentref gwledig gyda poblogaeth fychan iawn. Mae 3 yn mynychu ysgol gynradd yn y dref gyfagos. Mae’r cartref maeth yn gartref Cymreig, gyda iaith y cartref yn iaith gymraeg mae’n yn dilyn diwylliant Cymreig cryf. Cymraeg yw iaith gyntaf 3. Yn ystod y sesiynau cyswllt mae 3 a 7 yn cyfathrebu drwy gyfrwng y Gymraeg. Roedd 7 yn ifanc iawn yn cael 3, ac daeth ar draws trafferthion goalu am 3 yn gynnar iawn yn ei fywyd. Bu i 3 gael ei roi mewn risg o niwed yng ngofal ei rhieni, a bu i’r llys wneud gorchymyn gofal llawn ar y plentyn o dan adran 31 y Ddeddf Plant 1989. Golygai hyn fod 3 yn blentyn mewn gofal i'r awdurdod lleol.  
I drafod y mater cyswllt yma roeddwn wedi gwahodd y rhiant i mewn am sgwrs i drafod y problemau. Roedd y mater wedi dod i sylw gan fod 7 yn methu nifer o’r sesiynau cyswllt a hynny ar y munud olaf.  Roedd pryder bod hyn yn cael effaith negyddol iawn ar y 3. Roedd 7 hefyd wedi gofyn i ddod a’r cyswllt i ben yn barhaol gan nad oedd yn gallu ‘rheoli ymddygiad’ 3. Bwriad yr ymyrraeth felly oedd ymchwilio i beth oedd yn mynd o’i le a thafod a myfyrio beth ellir ei wella. Roedd hefyd yn gyfle i gynnig unrhyw gymorth ychwanegol i wneud y cyswllt yn un mwy cadarnhaol, a chefnogi 7 i fagu hyder i reoli ymddygiad 3 yn well. I baratoi ar gyfer yr ymyrraeth roeddwn wedi ymweld â 3 yn ogystal a chael sgwrs gyda’r gweithiwr cefnogol a oedd yn arsylwi’r cyswllt.  Derbynais yr adroddiadau o’r sesiynau diweddaraf yn ogystal.
(323)

	Dylech fyfyrio yn feirniadol ar eich dulliau a'ch sgiliau cyfathrebu yn ystod y gwaith arsylwi gan gynnwys sut y gwnaethoch nodi os oedd gennych y sgiliau cyfathrebu angenrheidiol i weithio gyda'r unigolion sy'n defnyddio gwasanaethau, eu teuluoedd a gofalwyr.  Dangoswch sut y gwnaethoch lynu at y gwerthoedd gwaith cymdeithasol drwy ddefnyddio'r dull sy'n canolbwyntio ar yr unigolyn, Cod Ymarfer Proffesiynol Gweithwyr Gofal Cymdeithasol, ymarfer sy'n ddiwylliannol sensitif, dewis iaith gan gynnwys yr egwyddor 'Cynnig Rhagweithiol ' ac ymarfer moesegol. 

1300 gair (+/- 10%: dylech gynnwys nifer y geiriau ar ddiwedd pob rhan) 


Cafodd yr ymyrraeth yma ei seilio ar ddull sy’n canolbwyntio ar dasgau gan mai prif rinwedd i’r ymyrraeth oedd trafod sut i symud ymlaen gyda chyswllt rhwng 7 a 3. Mae Treverthic (2012) yn disgrifio’r dull yma fel un sydd yn gweithio yn weithredol, gydag unigolion i gytuno ar ganlyniadau ac adnabod y camau sydd angen eu cymryd i lwyddo. Mae hefyd yn galluogi asesu ymrwymiad unigolion i newid gan fod rhaid iddynt ddangos ymrwymiad i gwblhau tasgau.
Cymraeg yw iaith 7 ac felly roedd yn bwysig i mi roi ystyriaeth i’r cynnig rhyngweithiol. Mae’r cynnig rhyngweithiol yn deillio o Fframwaith Strategol ar gyfer gwasanaethau Cymraeg mewn iechyd a gwasanaethau cymdeithasol ‘Mwy na Geiriau’ (Llywodraeth Cymru 2012). Drwy roi’r cynnig rhyngweithiol i 7, a thrafod ei dewis iaith i’r cyfarfod yma roeddwn yn sicrhau bod 7 yn cael ei thrin a pharch ac urddas a bod ganddi reolaeth dros y sefyllfa ac yn deall yn llawn beth oedd yn mynd ymlaen. Oherwydd natur dawel 7 byddai gorfod trafod hyn mewn iaith Saesneg wedi achosi rhwystr iddi fod mor agored wrth rannu ei phrofiadau personol.
Roedd yn bwysig i 7 fod yn gyfforddus i allu cynnal y sgwrs a rhannu ei phryderon, ac felly roeddwn wedi sicrhau ein bod yn cyfarfod mewn lleoliad cyfarwydd i 7, gan fy mod yn adnabod ei phryder am ddod i mewn i drafod hyn. Honai Wilson (2011) fod lleoliad addas yn nodwedd bwysig mewn ymarfer cymdeithasol. Nid oeddwn eisiau creu unrhyw rwystrau i 7 allu bod yn agored am ei phryderon.
Roeddwn eisiau dysgu a deall hynny a allwn am y sefyllfa felly dechreuais gyda chwestiynau agored. Mae defnyddio cwestiynau agored yn gyfle i wahodd syniadau, eglurhad, barn a chyfle i roi awgrymiadau mewn sgwrs (Koprowska 2010). Golygodd hyn fod 7 yn rhannu ei phrofiadau gyda mi. Roedd ganddi lawer i ddweud am beth oedd wedi bod yn achosi'r problemau yn ystod cyswllt, a’r peth pwysicaf i mi wneud oedd gwrando arni. Mae Thompson(2002) yn pwysleisio fod gwrando gweithredol yn rhan hanfodol a hynny er mwyn deall beth sy’n mynd ymlaen a gadael i’r unigolyn ddeall fy mod yn gwrando a fydd yn rhoi sicrwydd iddynt barhau i siarad yn agored a hawdd.
Roedd 7 yn nodi nad oedd am barhau gyda chyswllt oherwydd ymddygiad heriol 3. Roeddwn i yn ymwybodol drwy wybodaeth gan y gweithiwr cefnogol, fod ymddygiad 7 yn cyfrannu i hyn gan nad oedd yn rhoi unrhyw reolau na chysondeb yn ystod y cyswllt. Hawdd byddai wedi bod yn feirniadol yma gan fod diffyg dealltwriaeth gan 7 am hyn yn herio fy ngwerthoedd personol, ond rhaid i fy ymarfer i roi cyfle i 7 fynegi ei barn a’u safbwynt yn agored gyda pharch heb gael ei beirniadu (Gofal Cymdeithasol Cymru 2017).  Wrth adlewyrchu mae hyn yn gwneud i mi ystyried y dilema sydd i weithio yn y maes, a’r angen i allu cael cyd bwysedd rhwng gwerthoedd a moeseg personol, proffesiynol, asiantaethol a chymdeithasol i fod yn llwyddiannus (Loughlin et,al 2005).
Drwy gydol y drafodaeth roeddwn yn ymwybodol o fy nghyfathrebu di-eiriol, ac yn arsylwi cyfathrebu di-eiriol 7. Honai Thompson (2002) fod arsylwi hyn yn rhoi gwybodaeth ychwanegol i ni am deimladau eraill. Roeddwn hefyd yn sicrhau fod cyswllt llygad da, fel bod yna sicrwydd i 7 fy mod yn gwrando ac yn ystyried ei rhesymau.
Rhannodd 7 ei bod yn teimlo dan bwysau pan fod pethau yn mynd yn wael o fewn cyswllt, a sut oedd hyn yn effeithio arni, ac roedd dangos empathi yn hynod bwysig i roi sicrwydd iddi. Ond teimlaf hefyd bod ganddi ddisgwyliadau annheg o 3 fel plentyn. I raddau roedd yn rhoi cyfrifoldeb pam nad oedd cyswllt yn mynd yn dda ar 3. I fy ngalluogi i symud ymlaen roeddwn eisiau i 7 gymryd cyfrifoldeb am ei hymddygiad hithau yn ystod y cyswllt. Mae gweithio mewn ffordd person canolog yn rhoi cyfle i unigolion drafod eu teimladau, meddyliau heb gael eu herio, a’u barnu. Honai Treverthic (2012) fod Carl Rogers sydd wedi dylanwadu ar yr ymyrraeth person canolog yn cyfeirio fod sgiliau gweithiwr i fod yn ddi-farn, di-arweiniad, cynnes a derbyniol yn hanfodol i weithio yn ganolog. Roeddwn felly angen sicrhau nad oeddwn yn heriol, nag yn feirniadol wrth drafod hyn gyda 7. Eto bu sgiliau cyfathrebu yn hanfodol, gan sicrhau nad oedd ton fy llais yn uchel a bod ystum fy ngwyseb yn wyneb yn addas. Bu i 7 dderbyn ei bod yn rhoi llawer o’r cyfrifoldeb ar 3, ac o ganlyniad bu iddi allu myfyrio ar effaith hyn a sut oedd yn effeithio ar y cyswllt.
Ar ôl gwrando ar 7 a rhoi cyfle iddi fyfyrio bu i mi ail adrodd a chrynhoi beth oedd hi wedi rhannu gyda mi. Roedd hyn yn sicrhau fy mod wedi deall yn gywir, yn sicrhau 7 fy mod wedi gwrando arni, ac ystyried beth oedd yn digwydd. Cyfeiria Koprowska (2010) fod crynhoi ar ddiwedd sesiwn yn ffordd o allu sicrhau deallusrwydd cyn gallu symud ymlaen, gall crynhoi ddigwydd ar ddechrau, yn ystod neu ar ddiwedd sesiwn.  Roedd 7 yn amlwg wedi cael ychydig o ryddhau wrth rannu hyn gyda mi, ac roedd cydnabod hynny yn rhan hanfodol o gyd weithrediad gyda hi.
I alluogi newid a symud ymlaen roedd angen adnabod canlyniad a beth fyddai cyswllt da yn edrych fel i 7 ac i 3. Drwy ofyn cwestiynau agored eto i 7 roedd yn golygu ei bod yn cael cyfle i feddwl am hyn a gosod targedau i lwyddo. Roeddwn eisiau i 7 berchnogi hyn ac i drio hyrwyddo ei syniadau roeddwn yn cadw tuag at y dull person canolog. Yn ôl Crawford (2012) mae cyfranogiad, dylanwad a syniadau unigolion bellach yn rhan o ymarfer, ac o ganlyniad yn creu gwell perthynas rhwng gweithiwyr proffesiynol ac unigolion.
I roi grym i 7 yn ei chynllun i symud ymlaen, roeddwn hefyd eisiau rhoi awgrymiadau i sut ellith pethau wella yn dilyn fy nhrafodaeth flaenorol gyda 3. Rwyf eisioes wedi trafod fod fy nghwerthoedd personol yn cael ei herio yma, ond roedd rhaid i mi ofalus nad oeddwn yn bod yn feirniadol wrth wneud awgrymiadau. Mae Mantell (2013) yn nodi fod bod yn feirniadol yn rhan o bob un ohonnom, ond mae angen monitro rheolaidd ar sut yr effaith y mae beirniadaeth yn effeithio ein ffordd o feddwl a’n perthynas gyda’r unigolion. Roedd yn bwysig fy mod yn rhannu fy awgrymiadau mewn ffordd oedd yn hybu llesiant 3 a thrio gwella profiadau cyswllt i’r ddau ohonnynt. 

Yn unol â’r dull tasg ganolog fe fu i 7 a minnau osod tasgau ar sut i newid ansawdd y cyswllt. Cytunwyd i leihau oriau’r cyswllt a chytunwyd ar leoliadau posib fydd yn golygu fod gan 3 fwy o bethau i’w ddiddanu- cyfrifoldeb 7 oedd trefnu lleoliad. Nod y cynllun gan 7 oedd gallu treulio mwy o amser gyda 3 a’i bod yn gallu cadw rheolaeth ar ei ymddygiad. I sicrhau fod yr amcan yn cael ei ddiwallu bu i ni drefnu i ddod 'nôl i adolygu sut oedd pethau yn symud ymlaen. Mae hyn yn bwysig gan ei fod yn golygu fod 7 yn glir efo’r cynllun. Roeddwn hefyd eisiau gwneud i 7 deimlo fod cefnogaeth ar gael iddi ac nad oedd yn cael ei beirniadu drwy ei helpu i symud ymlaen.
Bu hyn yn gyfle i 7 fyfyrio ac adlewyrchu ar y sefyllfa mewn amgylchedd diogel, gan ei pharatoi i greu newid er gwell iddi hi a 3 yn ystod eu cyswllt. Roedd 7 wedi datgan ei bwriad i ddod a chyswllt i ben, ond drwy gynnal y sesiwn yma, roedd yn gadael yn hyderus ei bod am gario ymlaen, a pharhau i fynd i gyswllt er lles 3.
(1278)
Adborth a sylwadau gan unigolyn sy'n defnyddio gwasanaethau, eu teulu neu ofalwyr 
Ni ddylai y rhan yma o'r Arsyllu ddigwydd yng ngŵydd y dysgwr. 

Gellid defnyddio rhai o'r cwestiynau yma gan yr arsyllwr (dylid eu haddasu gan ychwanegu esboniadau a phromptiau fel bo'r angen).  Fel arall, gall y dysgwr lunio ei ddull ei hun o gael gwybodaeth i'r Arsyllwr ei ddefnyddio, os yw hyn yn fwy addas i anghenion yr unigolyn.  Dylai'r arsyllwr gofnodi'r ymatebion isod neu drwy ddefnyddio'r dull arall gan yr unigolyn sy'n defnyddio'r gwasanaethau, eu teulu neu eu gofalwyr. 

Cyn gofyn y cwestiynau rhaid i'r arsyllwr esbonio i'r unigolyn sy'n defnyddio'r gwasanaethau y bydd eu sylwadau yn cael eu rhannu gyda'r dysgwr.  Gallai fod yn ddefnyddiol esbonio y bydd yn cael ei ddefnyddio fel offeryn dysgu i'r dysgwr ddatblygu ei ymarfer ei hun.  

Os yw'r arsyllwr ddim yn gallu cael adborth, dylid dweud yn fras pam. 

	Oedd y gweithiwr cymdeithasol ar amser?    Os oedd oedi wnaeth ef/hi gysylltu â chi? 


	Oedd

	A wnaeth y gweithiwr cymdeithasol gael eich caniatâd i'r arsyllwr fod yn bresennol? 

A wnaethon nhw esbonio pam eu bod yn cael eu harsyllu? 


	Do, called before the meeting

	Oeddech chi yn glir pam fod y gweithiwr cymdeithasol wedi eich cyfarfod heddiw? 


	Oeddwn, fi nath ofyn am y cyfarfod

	Yn eich barn chi, pa mor dda oedd y gweithiwr cymdeithasol wedi paratoi ar gyfer y cyfarfod gyda chi? 


	Da

	 Ydy'r gweithiwr cymdeithasol wedi gwrando arnoch chi gan barchu eich barn a'ch dymuniadau? 

	Do

	A wnaeth y gweithiwr cymdeithasol siarad gyda chi mewn ffordd yr oeddech yn ei ddeall? 

Oeddech chi’n deall yr iaith y gwnaethant ei defnyddio?  


	Do

	Sut mae rhan y gweithiwr cymdeithasol wedi cwrdd gyda'ch disgwyliadau o'r ymweliad? 


	Do

	A oes unrhyw sylwadau neu awgrymiadau eraill yr hoffech eu gwneud?
	Na


Adran 4 

Diogelu a gweithio mewn sefyllfaoedd cymhleth - Astudiaeth Achos

	Cwblhewch astudiaeth achos adfyfyriol a beirniadol ar sail asesiad a wnaed gydag eraill (yn eich maes gwaith chi) sy'n ymwneud â diogelu un ai oedolyn neu blentyn.  Dangoswch sut mae'r achos yn berthnasol i ddeddfwriaeth diogelu a pholisïau, strategaethau a gweithdrefnau diogelu eich Bwrdd Diogelu.   Sicrhewch eich bod yn cynnwys y canlyniadau dysgu, Safonau Galwedigaethol Cenedlaethol, deddfwriaeth (domestig a rhyngwladol), agweddau penodol gweithio yng Nghymru a theorïau gwaith cymdeithasol perthnasol.  Fe welwch restr o'r canlyniadau dysgu yn y llawlyfr.   

4000 gair (+/- 10%: dylech gynnwys nifer y geiriau ar ddiwedd pob rhan) 


At bwrpas yr astudiaeth achos yma rwyf am ddefnyddio model adfyfyriol Gibbs (1988) a hynny er mwyn fy ngalluogi i adfyfyrio’n feirniadol ar fy ngwaith yn ogystal â fy nghynorthwyo i gael strwythur clir.  Mae model Gibbs yn cynnwys chwech cam i annog adfyfyrio; Disgrifiad, Teimladau, Gwerthusiad, Dadansoddiad, Casgliad a Chynllun.   
Mae Gibbs yn cychwyn ei gylch adfyfyriol gyda ‘disgrifiad’. Yn yr achos diogelu yma baban oedd y plentyn hwn, ychydig fisoedd oed.  Ar gyfer y dasg byddaf yn cyfeirio ato fel 1. Roedd 1 yn byw gyda'i rieni mewn ystâd gymdeithasol fawr o fewn tref fechan. Mae’r ardal hon yn un o ardaloedd sydd yn rhan o gynllun ymrwymiad atal tlodi'r llywodraeth. Gwnaeth Tony Blair, wrth wasanaethu dros Brydain addewid i ddiddymu tlodi plant yn y 90au, ac yna yn 2002 fe atgyfnerthodd Comisiynydd Plant Cymru hyn (Crowley 2011, tud 88). Mae Crowley fodd bynnag yn feirniadol o ymrwymiad Cymru gan nad oedd polisi wedi ei roi mewn lle tan 2005 i ymateb i hyn.  O ganlyniad cafodd mesurau eu datblygu a ffurfiwyd rhaglenni megis ‘Teuluoedd yn Gyntaf’, ‘Cymunedau’n Gyntaf’ a ‘Dechrau’n Deg’ (Llywodraeth Cymru 2014).  Mae’r teulu yma yn gymwys i dderbyn y gefnogaeth sydd ar gael yn eu cymuned. Yn ôl cyfrifiad 2011 (StatCymru) mae 65.4% o’r boblogaeth yn siaradwyr Cymraeg yn yr awdurdod lleol hwn ble mae’r teulu yn byw (Awdurdod Lleol 2018).
Saesneg yw iaith y teulu ond pe tai’r teulu yn deulu Cymraeg byddai mwy o ystyriaeth wedi ei roi yn ystod y cyfarfod cyntaf i’r “Cynnig Rhagweithiol” sydd yn ôl Llywodraeth Cymru (2012) yn “tynnu’r cyfrifoldeb oddi ar y defnyddiwr gwasanaeth i ofyn am wasanaeth drwy gyfrwng y Gymraeg”. Mae polisi’r llywodraeth “Mwy na Geiriau” (2012) yn arwain y sector gofal yng Nghymru i roi ystyriaeth i iaith unigolion, fel eu bod yn gallu trafod a bod yn hollol gyfforddus yn eu hiaith ddewisol. Yn yr achos yma Saesneg yw iaith ddewisol y teulu, ond maent yn rhan o ddiwylliant Cymraeg, ac yn disgrifio ac yn cyflwyno eu hunain fel “Cymry”. Mae’n bwysig yn fy ymarfer i sicrhau nad iaith yn unig sydd yn cyfrannu at ethnigrwydd a diwylliant unigolion.
Roedd Tad 1 (cyfeiriaf ato fel 3) yn adnabyddus i’r gwasanaethau cymdeithasol, o ganlyniad iddo gael ei gyhuddo 10 mlynedd yn ôl am wneud anaf difrifol i’w fab cyntaf. Mae ei fab yn blentyn mewn gofal i’r awdurdod lleol ac nid oes cyswllt rhwng y ddau. Yn ychwanegol i’r wybodaeth yma am y tad, roedd hefyd gwybodaeth am drais ac ymosodiad ag arweiniodd i 3 gael ei garcharu am hyn.
Felly bron i 10 mlynedd yn ddiweddarach roedd 3 wedi ei ryddhau o’r carchar ac wedi sefydlu perthynas gyda mam 1, (sef 2 at bwrpas y gwaith yma). Roedd 2 a 3 wedi bod mewn perthynas tra roedd 3 yn y carchar, ac ers ei ryddhau roedd digwyddiadau o drais wedi digwydd rhwng y ddau dros y blynyddoedd. Pan ymwelodd yr ymwelydd iechyd a’r teulu fel rhan o ofal cyn geni 1, fe wnaeth 2 ddatgelu fod gan 3 blentyn o berthynas flaenorol, ond nad oedd cyswllt rhyngddynt. Fe nododd hefyd fod y gwasanaethau cymdeithasol wedi bod yn ymwneud a’r teulu ar y pryd. Yn anffodus ni chafodd y wybodaeth yma ei rannu a gwasanaethau cymdeithasol ar y pryd na’i wirio gyda’r gwasanaethau cymdeithasol fel y disgwylir yn unol ag adran 2 o’r Canllawiau Amddiffyn Plant Cymru Gyfan (2008). Cafodd y wybodaeth ond ei rhannu gyda’r gwasanaethau cymdeithasol o ganlyniad i bryderon am gamdriniaeth ddomestig rhwng y ddau riant. Y diwrnod hwnnw roedd galwad yn codi pryder am y rhieni yn dadlau yng ngŵydd 1. Roedd hanes o gamdriniaeth ddomestig yn barod rhwng y ddau riant, cyn genedigaeth 1.  
Yn unol â chylch adfyfyriol Gibbs, mi fyddaf yn symud ymlaen i drafod yr ail gam, sef y ‘teimladau’. Fy ymyrraeth gyntaf gyda’r achos yma oedd mynychu cyfarfod strategaeth, o dan Adran 3.5, Canllawiau Amddiffyn Plant Cymru Gyfan 2008.  Mae’r cyfarfod yma yn cael ei gadeirio gan reolwr gwasanaethau plant a’i bwrpas yw trafod y pryderon a chynllunio’r camau nesaf. Roedd hwn yn gyfle i gasglu gwybodaeth am sefyllfa 1 a’i rieni. Eisoes roedd trafodaeth strategaeth wedi ei gynnal rhwng y rheolwr yn y gwasanaethau cymdeithasol a’r heddlu ac roedd y penderfyniad i gynnal cyfarfod wedi ei wneud yn unol ag adran 3.4 Canllawiau Amddiffyn Plant Cymru Gyfan 2008. Mae’r canllawiau yn nodi yn glir yn adran 3 beth yw’r broses amddiffyn plant o’r cyfeiriad cychwynnol i Gynhadledd Achos a chynllun amddiffyn plant.  
Y Ddeddf Plant 1989 a’r Ddeddf Plant 2004 sydd yn gosod y prif gyd-destun deddfwriaethol ar gyfer diogelu plant. Fel gweithiwr sydd yn gweithio yng Nghymru, mae Deddf Gwasanaethau Cymdeithasol a Llesiant (Cymru) 2014 hefyd wedi dod i rym sydd wedi diddymu nifer o ddeddfau blaenorol.  Mae’r Ddeddf Plant 1989 fodd bynnag yn parhau i fod yn gyfredol, gyda rhan 3 o’r Ddeddf; oedd yn ymwneud a chefnogi plant a’u teuluoedd, yn cael ei disodli gan ran 6 o’r Ddeddf Gwasanaethau Cymdeithasol a Llesiant (Cymru) 2014.  Mae rhan 4 a 5 o’r Ddeddf Plant 1989 sydd yn ymwneud a diogelu yn gosod cyd-destun cyfreithiol i amddiffyn plant.  Mae’r Canllawiau Amddiffyn Plant Cymru Gyfan 2008, ar hyn o bryd yn parhau i gael eu defnyddio, hyd nes bydd y Byrddau Diogelu yn eu diweddaru, hynny yn sgil cyflwyno’r Ddeddf Gwasanaethau Cymdeithasol a Llesiant (Cymru) 2014.  
Mae’r Ddeddf Gwasanaethau Cymdeithasol a Llesiant (Cymru) 2014 yn ymgorffori egwyddorion Confensiwn y Cenhedloedd Unedig ar Hawliau’r Plentyn (CCUHP) 1989 i’r DDeddfwriaeth. Cymru yw’r wlad cyntaf yn y Deurnas Unedig sydd yn gwneud hynny;  gyda erthyglau’r confensiwn yn nodi sut y dylai plant gael eu trin (Llywodraeth Cymru 2015). Mae Erthygl 19 yn nodi na ddylai plant gael ei niweidio ac y dylent gael gofal a’u diogelu. (Comisiynydd Plant Cymru 2018).  Roedd gennyf deimladau cryf am hyn, ac yn bryderus iawn nad oedd llais 1 yn cael ei glywed ar y funud, ac nad oedd yn cael ei amddiffyn.
Yn bresennol yn y cyfarfod strategaeth roeddwn i, fy rheolwr tîm, yr ymwelydd iechyd a’r heddlu. Rhannwyd holl wybodaeth gan yr heddlu am gefndir 3 a’i droseddau o’r gorffennol oedd yn cynnwys anafiadau tuag at ei fab hynaf yn ogystal â’r anafiadau difrifol tuag at eraill. Roedd adroddiad yr ymwelydd iechyd o’r teulu yn bositif ac roedd gofal y rhieni o 1 yn cael ei ganmol. Roeddwn yn teimlo fodd bynnag bod gwybodaeth gan yr heddlu yn ddifrifol ac yn bendant yn codi teimladau o nerfusrwydd i mi wrth feddwl am weithio gyda’r rhieni.  
Y penderfyniad a wnaethpwyd yn y cyfarfod strategaeth oedd cyflawni ymchwiliad o dan adran 47 Deddf Plant 1989. Mae ymchwiliad adran 47 i’w gwblhau o fewn 7 diwrnod i'r cyfarfod strategaeth (Canllawiau Amddiffyn Plant Cymru Gyfan 2008). Gall ymchwiliad 47 gael ei gyflawni ar y cyd gyda’r heddlu, ond tro yma nid oedd yr heddlu yn teimlo'r angen iddyn nhw fod yn rhan o’r ymchwiliad. Eu barn broffesiynol nhw oedd bod eu canfyddiadau troseddol eisoes wedi ei brofi pan gyflawnodd 3 y troseddau. Cododd hyn ychydig o anghydfod yn ystod y cyfarfod, gyda’r asiantaethau eraill yn credu y dylai’r heddlu fod yn rhan o’r ymchwiliad.  Cododd hyn densiwn proffesiynol. Yn amlwg roedd dwy ochr i’r ddadl, ac roedd gwerthoedd proffesiynol yn cael ei herio o’r ddwy ochr. Roeddwn hefyd yn teimlo fod angen i’r heddlu fod yn rhan o’r ymchwiliad oherwydd difrifoldeb y cyhuddiadau. Yn yr achos yma fe benderfynwyd parhau gyda’r ymchwiliad asiantaeth unigol, ond petai’r mater heb ei datrys yna byddai gofyn fod wedi dilyn Polisi Bwrdd Diogelu Gogledd Cymru “North Wales Protocol for Resolving  Professional Differences of Opinion”.  Mae’r polisi yma yn amlinellu’r camau a ddylid ei gymryd os oes anghydfod rhwng asiantaethau.
Y cam nesaf  o fewn yr ymyrraeth oedd cynnal yr ymchwiliad 47. Oherwydd difrifoldeb yr achos penderfynwyd nad oeddwn yn mynd allan a chyfarfod y teulu ar ben fy hun, felly daeth gweithiwr arall gyda mi. Roedd hyn yn bwysig iawn, nid yn unig am y risg ynghlwm a’r ymweliad, ond hefyd gan fy mod yn weithwraig gymdeithasol newydd gymhwyso; roedd cael gweithiwr profiadol yn sicrhau fod gennyf ychydig o arweiniad a rhywun i fy arwain os oeddwn angen. Yn bendant roedd hyn yn gwneud i mi deimlo llawer mwy hyderus a diogel i ymchwilio i’r mater.
Y diwrnod hwnnw fe wnes i ymweld â'r cyfeiriad. Yn bresennol roedd 1 a 2, nid oedd 3 adref, ac roedd 2 yn honni nad oedd yn byw gyda hi a 1. Gan fod y cyfeiriad wedi dod gan yr heddlu, dyma oedd pwynt trafodaeth yr ymweliad, yn ogystal â sicrhau fod 1 yn ddiogel, ei fod yn ymddangos yn iawn, ac nad oedd mewn perygl o niwed arwyddocaol. Nid oedd 2 yn gytûn fod angen ymyrraeth yn dilyn y cyfeiriad gan yr heddlu, nid oedd yn gytûn chwaith gyda chynnwys y CID 16. Wrth drafod hyn roedd defnyddio sgiliau o fod yn gadarn yn bwysig ond hefyd roeddwn angen cadw’r berthynas efo 2 i weithio gyda hi yn y dyfodol. Mae Thompson (2002) yn cyfeirio at gyfathrebu yn gadarn fel cael cydbwysedd cywir rhwng bod yn ymosodol a phen arall y sbectrwm i fod yn rhy dawel wrth gyfathrebu ac unigolion. 

Rhannodd 2 ei theimladau ei bod hi’n ei gweld yn anodd iawn byw yn yr adeilad, gan fod llawer o ddefnyddwyr cyffuriau yn yr adeilad a’i bod yn pryderu yn ddyddiol am fynediad i gyrraedd y fflat. Yma roedd yn bwysig i mi ddangos fy sgiliau gwrando, mae Kuprowska (2010) yn nodi fod gweithwyr yn defnyddio sgiliau da gwrando er mwyn deall y sefyllfa a ffurfio darlun o beth sy’n mynd ymlaen. Roeddwn yn gallu dangos empathi gyda 2 drwy wneud hyn.  
Nid oedd tystiolaeth yn ystod yr ymweliad yma fod y plentyn mewn risg o niwed arwyddocaol ar y pryd; roedd 1 i weld yn fabi hapus, roedd y tŷ yn dwt a thaclus.  Roedd gennyf  ychydig o ddilema fodd bynnag, ac nid oeddwn yn sicr os oedd Mam yn gwbl onest gyda ni, ac os oedd yn cuddio rhywbeth oddi wrthym. Er hyn roeddwn yn glir nad oedd risg yn y fan a’r lle i’r plentyn ac nad oedd angen cyngor cyfreithiol pellach ar yr amser yma.
Petai pryder wedi bod yn ystod yr ymweliad a bod tystiolaeth fod 1 mewn risg o niwed arwyddocaol, byddai sail wedi bod i fynd i ofyn i’r llys am Orchymun Diogelu Brys o dan adran 46 o’r Ddeddf Plant (1989).  
Wrth ffarwelio a 2 a 1 roeddwn yn teimlo rhyddhad mawr nad oedd unrhyw risg unionyrchol i 1 a bod 2 yn ymddangos yn berson hollol wahanol i beth oedd wedi ei gofnodi yn y dogfennau papur. Roedd 2 wedi ei phortreadu yn berson blin, ystyfnig oedd o bosib yn mynd i fod yn heriol iawn.  Gan nad oeddwn wedi cyfarfod a 3 fe eglurais i 2 y byddai’n rhaid i mi ymweld â hi eto yn y dyddiau i ddod, o bosib gyda fy rheolwr llinell, ac y byddwn angen cyfarfod a 3. Teimlaf fod hyn yn bwysig i 2 wybod gan ei bod yn amlwg yn gofyn beth oedd y cam nesaf, a heb drafod gyda fy rheolwr nid oeddwn yn gallu rhoi ateb mwy na y byddwn yn galw nôl i weld 3. Mae gweithio yn agored, yn gywir a chlir yn unol â’r Cod Ymarfer Proffesiynol i Weithwyr Gofal (2018), yn ogystal â rhan o fy ngwerthoedd i fod yn onest yn fy ngwaith.
Yn y cyfamser roedd gennyf lawer o waith casglu gwybodaeth am gefndir 3. Golygodd hyn gysylltu gyda’r gwasanaeth cyfiawnder prawf am wybodaeth. Mae Canllawiau Amddiffyn Plant Cymru Gyfan 2008 yn nodi fod diogelwch plentyn yn cymryd blaenoriaeth dros gyfrinachedd. O ganlyniad i hyn golygai nad oedd rhaid i 3 fod yn ymwybodol na rhoi ei ganiatâd i mi gasglu gwybodaeth amdano, oherwydd bod materion diogelwch uniongyrchol yn cael blaenoriaeth i’r ymchwiliad.  

Wrth drafod a’r gwasanaeth prawf roedd 3 yn adnabyddus iddynt, ac nid oedd ei barn hwy amdano yn bositif, gan ddatgan eu bod yn teimlo ei fod yn berson peryglus iawn.  Roeddynt hefyd yn bryderus o wybod ei fod wedi cael plentyn arall, ac yn gofalu amdano heb unrhyw oruchwyliaeth. Mae cyd-weithio yn hanfodol mewn achosion fel yma, a theimlaf fod y wybodaeth yn hanfodol, er hyn roeddwn yn teimlo fod y gwasanaeth prawf yn rhagfarnllyd o’r sefyllfa a ddim yn fodlon ystyried gallu 2 a 3 i newid. Mae Mantell (2013) yn nodi fod gwerthoedd proffesiynol yn gallu achosi anghydfod, ac yn creu problemau o fewn perthynas gydweithredol.
Mae ymchwiliadau yn ymwneud a risg, yn gofyn am gefnogaeth rheolwr. Yn ystod y flwyddyn gyntaf o ymarfer mae goruchwyliaeth wedi bod yn rheolaidd iawn, ac yn bwysig i ymarfer, ond heddiw roeddwn yn teimlo fy mod angen trafod hyn gyda fy rheolwr yn syth, felly cefais gyfle i gael goruchwyliaeth am yr achos yma'r prynhawn hwnnw. Yn ôl Mathews a Crawford (2011) mae beirniadaeth wedi bod nad yw goruchwyliaeth yn cael ei ddefnyddio i fantais. Yma credaf fy mod wedi defnyddio goruchwyliaeth yn amserol ac roedd yn gyfle i fyfyrio a rhoi sicrwydd am symud ymlaen.
Roeddwn wedi dod i gasgliad er bod popeth yn ymddangos yn iawn gyda 1 yn ystod yr ymweliad, roedd hanes cefndirol 3, a’r digwyddiadau o drais yn y cartref diweddar yn peri gofid fod 1 am fod mewn risg o niwed arwyddocaol, ac roedd yn bendant angen ystyried yr achos mewn cynhadledd amddiffyn plant. Ond oherwydd y difrifoldeb o beth achosodd 3 i’w blentyn cyntaf roedd rhaid hefyd mynd a’r achos yma i banel cyfreithiol yr adran o dan Public Law Outline (PLO) 2014, a chael cyngor ynghylch yr ymyrraeth i ddod.  Felly ar ôl ymchwilio ymhellach a chael goruchwyliaeth fe es i a fy rheolwr i gyflawni'r ail ran o’r ymchwiliad 47 ac ymweld a’r teulu eto.
Cyflwynodd fy rheolwr ei hun, a nodi pwrpas yr ymweliad. Dechreuais drwy egluro fod y teulu wedi dod i’n sylw o ganlyniad i ffrae rhwng y ddau. Yna fe eglurais fod hyn wedi achosi i wasanaethau cymdeithasol wneud ymchwiliad pellach, a darganfod y cysylltiad blaenorol gyda 3 a’i blentyn. Roeddwn yn teimlo yn eithriadol o nerfus yn dweud hyn gan nad oeddwn i na fy rheolwr yn gwybod yn union beth oedd ymateb 3 am fod. Roeddwn hefyd yn meddwl am ddiogelwch, ac yn trio gofalu nad oeddwn yn rhoi fy hun mewn sefyllfa fregus drwy sicrhau fod posib mynd o’r tŷ yn sydyn pe ta’i angen.  
Nid oedd 3 yn cyfaddef i’r cyhuddiadau yn ei erbyn am yr ymosodiad a gyflawnodd yn erbyn ei fab hynaf. Roedd hyn yn bryderus, gan nad oedd 3 yn derbyn ei gyfrifoldebau.  Cafodd y rhieni wybod gan fy rheolwr am y penderfyniad o barhau i gynhadledd achos ac i drafod yr achos o fewn y panel PLO. Roedd fy rheolwr yn onest ac yn dweud y gall hyn arwain at yr awdurdod lleol yn gofyn i'r llys am orchymyn gofal dros dro. Golygai fod yr awdurdod lleol yn rhannu cyfrifoldeb rhiant gyda’r rhieni ac yn galluogi cyfnod o 26 wythnos i allu dod i benderfyniad pellach o fewn y llys. Mae Gorchymyn gofal yn gyfreithiol yn dod o dan Adran 31 o’r Ddeddf Plant 1989.
“Section 31 of the Children Act 1989

A court can grant a care order under section 31(1)(a) of the Children Act 1989 which places a child in the care of a designated local authority. Parental responsibility will be shared between the parents of the child and the local authority.” (Deddf Plant 1989)

Creodd hyn ychydig o densiwn, ac yn amlwg pryder i’r rhieni, felly roedd rhaid gadael y teulu mewn amgylchedd negyddol, gan ddatgan y byddaf yn ôl y diwrnod canlynol i drafod ac esbonio ymhellach. Teimlais fod y ddau mewn sioc a heb gael y cyfle i gymryd yr holl wybodaeth i mewn, felly roedd yn bwysig mynd yn ôl ac esbonio i’r rhieni mewn amgylchedd llai bygythiol, a wnaeth arwain at gyfle i ail egluro a chreu perthynas gyda’r rhieni i allu parhau a’r achos.

Daeth hyn a’r archwiliad adran 47 i ben. Roedd hefyd angen i mi gofnodi'r archwiliad. Drwy gydol y broses roeddwn wedi gwneud nodiadau yn syth ar ôl yr ymweliadau. Nid oeddwn yn teimlo fod gwneud nodiadau yn ystod yr ymweliad yn addas o dan yr amgylchiadau yma. Roedd hefyd angen mi roi adborth yn ôl i gyfarfod strategaeth a pharhau wedyn gyda’r achos o fewn y broses PLO. O ganlyniad i ddifrifoldeb yn yr achos, cafodd cais ei wneud am wrandawiad llys brys, ac fe gafodd y gorchymyn gofal dros dro ei gymeradwyo.
Mae cylch fyfyrio Gibbs yn symud ymlaen i’r cyfnod gwerthusiad. Rwyf eisoes wedi cyfeirio at y rhwystredigaethau gan nad oedd camau wedi ei gymryd gan yr ymwelydd iechyd i gyfeirio yn gynt. Byddai hyn wedi golygu y galli enw 1 fod wedi ei roi ar gofrestr amddiffyn plant, a byddai cynllun diogelu wedi ei roi mewn lle. Byddai’r cynllun amddiffyn plant wedi galluogi i nifer o asiantaethau weithio gyda’r teulu heb orfod mynd i sylw’r llys. Ond oherwydd difrifoldeb yr achos roedd hyn yn risg, gan fod tystiolaeth gefndirol o ddiffyg cyd-weithio ar ran y ddau riant. O wybod bellach ac o weithio am gyfnod gyda’r rhieni, maent wedi dangos ymroddiad i gyd-weithio ond nid oedd barn broffesiynol ar y pryd yn gallu rhagweld hyn.  Cyfeiria Mantell (2013) tuag at y cymhlethdod sydd yn codi pan fod achosion amddiffyn yn gofyn am benderfyniadau brys, heb ymwybod yr holl wybodaeth ar y pryd. Mae hyn yn anodd prosesu wrth adfyfyrio yn ôl, ac ystyried opsiynau eraill allai wedi eu cymryd.
Yn ystod yr ymyrraeth yma, teimlaf fod y profiad wedi codi pryder i mi  a oedd yn golygu fy mod yn ofnus iawn wrth wneud yr ymweliadau yma, yn enwedig y tro cyntaf. Yn naturiol mae mynd i sefyllfaoedd newydd a pheidio gwybod beth sy’n wynebu rhywun yn gallu bod yn anodd. Yn ogystal â’r teimladau ansicr yma roedd gennyf hefyd teimladau o empathi cryf tuag at 2. Roedd hyn yn gallu herio fy ngwerthoedd. Roeddwn yn gadarn fod y tad heb gael unrhyw fath o asesiad, a doedd dim sicrwydd fod y plentyn yn ddiogel yn ei ofal, ond roedd 2 hefyd yn gadarn yn ei barn, fod 3 wedi newid, ac na fyddai hi yn gadael i unrhyw berygl ddod i 1. Roedd tystiolaeth fod gofal derbyniol yn cael ei roi i 1, ac roedd y cartref yn dwt a glan. Roedd fy ngwerthoedd personol yn deall yn union rwystredigaeth y fam, ond roedd rhaid i mi fod yn broffesiynol a pheidio â dweud dim. Cyfeiria Mantell (2013) fod pwysigrwydd i fod yn barod am y dilema sydd o ganlyniad i werthoedd personol a phroffesiynol yn creu her wrth ddod i benderfyniadau. Dros amser dangosodd y teulu eu hymrwymiad i sicrhau fod 1 yn ddiogel, a yn cael aros yn eu gofal nhw.

Er bod yr ymyrraeth wedi bod yn heriol ofnadwy i’w gwblhau, wrth adlewyrchu credaf fy mod wedi gallu parhau a pherthynas bositif gyda’r rhieni, a thrwy gyflwyno pwerau yn ôl i'r rhieni yn ystod y cyfnod o asesu hir dymor fe gynorthwyodd hyn gyda’r cydweithrediad rhyngof i a'r teulu. Mae Treverthic (2012) yn trafod pwysigrwydd o rannu cyfrifoldebau o fewn ymyrraeth fel bod canlyniadau yn cael eu cyrraedd. Yn yr achos yma'r canlyniad oedd i 1 ddychwelyd at 2 a 3 yn y pendraw.
Wrth edrych yn ôl, gallai rhoi mwy o amser i fyfyrio, a dadansoddi mwy ar y wybodaeth gan 2 efallai wedi fy ngalluogi i gasglu gwybodaeth bellach a thystiolaeth bellach fod 2 yn fwy o amddiffyniad i 1 nag oeddwn yn ei feddwl, ond roedd hefyd yn bwysig i asesu hyn dros amser i gael gwir ganlyniad.

Mae Gibbs yn ein cyfeirio at gyfnod pellach yn ei gylch fyfyrio; y cyfnod o ddadansoddi. Mae cyfnod yma yn bwysig i allu gwneud ystyr o’r sefyllfa. Roedd 1 heb os mewn risg o niwed arwyddocaol o ganlyniad i drais yn y cartref, gan fod nifer o dystiolaeth wedi dod i law drwy asiantaethau eraill fod hanes o drais wedi bod rhwng y ddau riant. Yn ôl Davies a Ducket (2008) mae plant yn gallu profi niwed emosiynol drwy brofi trais yn y cartref gan arwain at effeithiau o straen ar ôl trawma a gall gynnwys effeithiau posib o broblemau cwsg, breuddwydion cas, amhariad ar eu canolbwyntio a’i ymennydd, gwaharddiad ymlyniad a all fod yn fyr dymor neu yn hir dymor. Yn yr achos yma mae 1 yn fabi ifanc iawn ac o ganlyniad yn fwy bregus gan nad yw’r effeithiau mor amlwg.
O ganlyniad i benderfyniad yn yr achos yma fod rhaid i’r tad symud o’r cartref i alluogi cyfle i weithio ar ei sgiliau a dangos ymrwymiad i newid, gwelais y galli hyn gael effaith ar y berthynas rhwng 1 a 3. Mae ymlyniad rhwng plentyn a’i ofalwr yn bwysig iawn, a drwy gydol y cynllun roedd rhaid sicrhau nad oedd y gwahaniad yma yn cael effaith ar ymlyniad rhwng y ddau. Yn y cynllun  roedd 3 ac 1 yn cael cyswllt dyddiol, wnaeth ddatblygu dros gyfnod. Mae Treverthick (2012:136) yn trafod theori ymlyniad Bowlby pan mae bond positif a chyson rhwng rhiant a’r baban yn y flwyddyn gyntaf yn arwain tuag at deimlad o hyder, hunanhyder ac yn rhoi cysondeb emosiynol a diogel i’r plentyn wrth dyfu i fyny. Roedd yn bwysig fod hyn yn cael ei hyrwyddo ac nad oedd effaith cael ei wahanu oddi wrth ei dad yn achosi unrhyw nam o fewn datblygiad yr ymlyniad yma.

Elfen bresennol yn yr achos oedd sut mae unigolion sydd wedi peri trais i eraill yn gallu newid. Ar ôl gweithio gyda’r teulu am rai misoedd yn dilyn yr ymchwiliad 47 fe wnaeth 3 ofyn am unrhyw gymorth i allu newid, ac fe fynychodd y rhaglen ‘Caring Dad’s. Mae’r ymyrraeth yn defnyddio Therapi ymddygiadol gwybyddol i alluogi unigolion wneud newidiadau Caring Dads (2013). Yn ol Parker a Bradley (2003) mae therapi ymddygiadol gwybyddol yn newidiadau mewn ymddygiad, sefyllfaoedd y mae’r ymddygiad yn digwydd. Mae wedi galluogi 3 ystyried beth oedd yn achosi'r trais a deall sut i newid y rhain i osgoi trais ddigwydd.  Mynychodd 3 pob sesiwn a chael canmoliaeth ar ddiwedd y rhaglen. Yn ôl Stanley a Humphreys (2015) mae unigolion sydd wedi peri niwed i’w plentyn, o ganlyniad i drais yn y cartref yn mynychu grwpiau yn anymwybodol o’r effaith maent yn ei gael ar blant, nes bod gwaith yn cael ei wneud gyda hwy i wneud iddynt sylweddoli hyn yn emosiynol.  Ar ôl sylweddoli yn debygol o adael y cyrsiau hyn yn llawer mwy ymwybodol o’r effaith maent yn ei gael ar eu plant ac oherwydd hynny yn eu gwneud yn dadau gwell.
Yn ôl gwerthusiad gan yr NSPCC (Caring Dads: Safer Children evaluation report Mawrth 2016) darganfuwyd fod plant a phartneriaid yn gweld gwahaniaeth mewn ymddygiad tadau, fod yno welliannau mewn cyfathrebiad a bod agweddau'r tadau yn fwy positif.
O ganlyniad i ymrwymiad 3 i fynychu’r grŵp roedd yn gallu dangos ei fod yn adlewyrchu ar yr effaith o gamdriniaeth ac yn gallu cyfrannu i asesiadau pellach oedd yn ofynnol gan y llys. Rhaid oedd i mi gynnal asesiad rhiantu ar y teulu i ddarganfod os oedd y risg i 1 wedi ei leihau erbyn diwedd y cyfnod ymyrraeth. I ffurfio’r asesiad rhiantu roedd nifer o ffactorau oedd yn cael ei ystyried, ac roedd defnyddio Y Fframwaith Asesu ar gyfer asesu plant mewn angen a’u teuloedd (2003) yn arweiniad i gwblhau’r asesiad. Mae’r fframwaith yn canolbwyntio ar 3 ffactor o fewn yr asesiad sef ; Anghenion datblygiadol y plentyn gan gynnwys os ydynt yn dioddef neu mewn risg o ddioddef niwed arwyddocaol; Gallu’r rhiant/gofalwr i ymateb i'r anghenion; a’r effaith amgylcheddol, teulu estynedig ar gymuned DfEs (2006).
Mae Gibbs yn fy arwain tuag at gyfnod pellach yn y gylch, sef y casgliad. Mae dod i gasgliad yn bwysig mewn unrhyw asesiad, ymyrraeth, ac felly yn bwysig o fewn adlewyrchu.

Wrth ddod i gasgliad yn yr achos yma, y prif beth sydd yn sefyll allan i mi, o ganlyniad i’r sefyllfa yw y buasai’r achos wedi gallu cael ei drin yn wahanol, pe tai ymyrraeth gynnar wedi ei gael gyda’r teulu ond yn anffodus nid dyna fu’r achos. Felly wrth edrych a myfyrio beth y mae’r ymyrraeth wedi ei olygu i 1 mae wedi sicrhau nad oedd mewn unrhyw beryg o niwed arwyddocaol, ac mae wedi rhoi cyfle i wneud asesiad cyflawn i sicrhau ei fod yn ddiogel. Credaf fod wedi bod yn gyfnod anodd iawn i’r teulu, ac o ganlyniad i'r cymhlethdod i’r gwaith roedd diogelu 1 yn flaenoriaeth i fy ngwaith i.
Yn sicr byddai’r cyfnod wedi bod yn anghysurus iawn i'r rhieni, ac yn amlwg wedi dylanwadu ar ei emosiynau. Pe byddai 1 yn hyn, gallai risg y byddai 1 wedi gallu deall mwy am beth fyddai’n mynd ymlaen. Pe tai 1 yn gallu cyfathrebu ac mewn oed o fod yn deall mwy, byddai gofyn i mi fod wedi mynd i’w ymweld a dod i gasgliad o beth fyddai ei ddymuniadau, ei deimladau ac wedi codi ei ymwybyddiaeth o beth oedd yn mynd ymlaen. Mae gwneud penderfyniadau amddiffyn plant, a sicrhau nad oes niwed yn dod i'r plentyn yn gymhleth iawn ac yn golygu fod angen tystiolaeth i wneud penderfyniadau sydd yn achosi gymaint o boen i'r plant a’u rhieni.

Mae Gibbs yn dod a’i gylch adfyfyriol i ben drwy  edrych ar gynllun gweithredu. Y cwestiwn y mae Gibbs yn ei ofyn yw, os fyddai’r sefyllfa yn codi eto, beth y byddwn yn ei wneud. Rwy’n mawr obeithio na fyddaf yn dod ar draws sefyllfa ble rwyf wedi teimlo fod y teulu wedi cael cam o ganlyniad i ddiffyg cyfeiriad buan, a fyddai wedi galluogi i weithio mewn cyd-destun gwahanol. Nid ar chwarae bach y mae achosion yn mynd i sylw’r llys, mae’n ymyrraeth ddifrifol, ond hefyd yn ymyrraeth allweddol i sicrhau diogelwch y plentyn. Ond o ran fy natblygiad proffesiynol mae’r achos yma wedi fy ngalluogi i gael profiadau niferus, yn y maes amddiffyn plant. I symud ymlaen o’r cyfnod yma yn fy natblygiad byddaf yn parhau i weithio ar achosion llys, ac yn sicrhau fod gweithio yn aml asiantaethol, ac yn onest gyda’r teuluoedd yn parhau.
(4377)
Adran 5

Diogelu

Canllawiau: Mae Gofal Cymdeithasol Cymru angen i weithwyr cymdeithasol sydd newydd gymhwyso i ddarparu tystiolaeth am eu dealltwriaeth o waith diogelu gydag oedolion a phlant.   Bydd yr aseiniad isod yn eich galluogi i ddangos hyn.  D.S. os yw eich maes gwaith arferol ym maes plant dylech ysgrifennu am ddiogelu oedolion. Os ydych fel arfer yn gweithio gydag oedolion yna dylech ysgrifennu am ddiogelu plant.  
	Mewn maes sydd ddim yn brif ganolbwynt i'ch gwaith (gweler y canllawiau uchod), esboniwch beth yw'r ddeddfwriaeth berthnasol, y polisïau a'r gweithdrefnau cenedlaethol, lleol a sefydliadol ar gyfer diogelu.   

500 gair (+/- 10%: dylech gynnwys nifer y geiriau ar ddiwedd pob rhan) 


Yng Nghymru daeth y Ddeddf Gwasanaethau Cymdeithasol a Llesiant (Cymru) 2014 (DGCLLC) i rym yn Ebrill 2016.  Mae’r Ddeddf yma wedi ‘diwygio a symleiddio’r gyfraith’ (Gofal Cymdeithasol Cymru, 2017)  gan ddiddymu nifer o gyfreithiau yn y maes gofal a thrawsnewid y ffordd mae gwasanaethau cymdeithasol yn cael ei ddarparu. Nod y ddeddf yw “canolbwyntio ar bobl – ac yn rhoi llais cryf iddynt yn y penderfyniadau a wneir am y cymorth a gânt a rhoi llais a rheolaeth iddynt” (Llywodraeth Cymru 2015:3) 

Mae Rhan 7 o’r Ddeddf yn benodol ar gyfer Diogelu gydag adran 126 o’r Ddeddf yn rhoi diffiniad o Oedolion sydd yn wynebu risg:
Mae “oedolyn sy’n wynebu risg”, at ddibenion y Rhan hon, yn oedolyn—

 (a) sy’n cael, neu sy’n wynebu risg o gael, ei gam-drin neu ei esgeuluso, 

(b) y mae arno anghenion am ofal a chymorth (p’un a yw’r awdurdod yn diwallu unrhyw un neu rai o’r anghenion hynny ai peidio), ac

 (c) nad yw’n gallu, o ganlyniad i’r anghenion hynny, amddiffyn ei hun rhag cael, neu’r risg o gael, ei gam-drin neu ei esgeuluso.  

(Llywodraeth Cymru 2014:95).

Cyfeirir yn adran 126 (2) at ddyletswydd yr awdurdod lleol i wneud ymholiadau a phenderfyniad os yw unigolyn mewn risg (Llywodraeth Cymru 2014:95) 

Mae adran 128 o’r Ddeddf yn nodi fod dyletswydd ar bob partner i’r awdurdod a restrir yn adran 162 o’r Ddeddf i adrodd am berson sydd mewn risg i’r awdurdodau lleol os oes sail resymol i gredu eu bod nhw mewn risg (Llywodraeth Cymru 2014:97). 
Arweiniad i ddiogelu oedolion yw’r “Polisi a Gweithdrefnau Interim Cymru ar gyfer Amddiffyn Oedolion” (2010). Gosodir canllawiau ar sut i ddelio ac ymateb i oedolion mewn risg. Deilliodd y polisi hwn yn dilyn cyhoeddiad “Mewn Dwylo Diogel” a oedd yn gofyn i bob Awdurdod Lleol ddatblygu polisïau a gweithdrefnau lleoli i Amddiffyn Oedolion Agored i Niwed a chymryd cyfrifoldeb dros hyn. (CSSIW 2009).  
Gosodir y DGCLL ddyletswydd i sicrhau bodolaeth Byrddau Diogelu rhanbarthol. Mae 6 yng Nghymru a’u pwrpas yw atal a diogelu dinasyddion (Cyngor Gofal Cymdeithasol Cymru 2017a). Mae eu dyletswyddau i sicrhau fod polisïau a strwythurau mewn lle i amddiffyn oedolion. Mae’r byrddau diogelu wedi ei ffurfio o asiantaethau statudol restrir yn adran 162 o’r Ddeddf. Mae’r byrddau yn gweithio ar y cyd a Byrddau Annibynnol Cenedlaethol i sicrhau cysondeb a gwelliannau ar draws Cymru (Cyngor Gofal Cymdeithasol Cymru 2017a).
O dan Ddeddf Gwasanaethau Cymdeithasol a Llesiant Cymru (2014) mae rhaid ystyried Hawliau unigolion. Yn benodol i oedolion mae Egwyddorion Cenedlaethol Unedig ar gyfer Person Hŷn a Chonfensiwn Cenedlaethol Unedig ar Hawliau Pobl Anabl. Rhaid hefyd sicrhau ystyriaeth i Gonfensiwn Ewropeaidd ar Hawliau Dynol.
Fel rhan o hawliau dynol gall oedolyn wrthod ymyrraeth ddiogelu, neu gall rhwystr godi i’w asesu. Mae’r gallu gan awdurdod lleol i wneud cais am Orchymyn amddiffyn a chynorthwyo oedolion o dan Adran 127 Deddf Gwasanaethau Cymdeithasol a Llesiant Cymru (2014) yn rhoi hawl i berson awdurdodedig gael mynediad at berson sydd yn mewn risg i allu asesu a siarad gyda’r unigolyn i bennu os yw mewn perygl. (Gofal Cymdeithasol 2017b).
Rhaid hefyd ystyried galluoedd yr oedolyn i wneud penderfyniad. Mae Deddf Gallu Meddyliol 2005 yn hollbwysig gyda’r Cod Ymarfer y Ddeddf yn rhoi arweiniad i weithwyr ar sut i ddilyn y ddeddf yn briodol (Adran Materion Cyfansoddiadol 2005) a sicrhau asesiad.
 (538)
	Myfyriwch ar y gwahaniaeth rhwng diogelu ym maes gwaith oedolion a gwaith plant. 

400 gair (+/- 10%: dylech gynnwys nifer y geiriau ar ddiwedd pob rhan) 



Wrth fyfyrio am y gwahaniaeth rhwng diogelu oedolion a diogelu plant mae gwahaniaeth mewn deddfau a pholisïau sydd yn llywio ymarfer. Mae Deddf Gwasanaethau Cymdeithasol a Llesiant (Cymru) 2014 yn un o’r pethau sydd yn gyffredinol i ddiogelu plant ac oedolion. 

Yn ychwannegol i ddiogelu plant mae Deddf Plant 1989, sydd  yn llywio’r gyfraith ar gyfer amddiffyn plant, ac yn gosod pwerau i ymateb. Yn ychwannegol mae yna ganllawiau yn dilyn o’r Ddeddf hon sef Canllawiau Amddiffyn Plant Cymru Gyfan (2008). Mae’r deddf yma yn ychwannegol i’r Ddeddf Gwasanaethau Cymdeithasol a Llesiant Cymru (2014) ac nid oes Deddf gyfatebol i amddiffyn oedolion.

Mae angen cymryd i ystyriaeth  Deddf Hawliau Dynol 1998 ac Egwyddorion Confensiwn Hawliau Personau Hyn a Hawliau Unedig Pobl Anabl ym maes oedolion (Cyngor Gofal Cymdeithasol (2015). Mae dyletswydd i fod yn ymwybodol o’r hawliau, hybu’r hawliau a chynnal hawliau oedolion o dan y ddau bolisi (United Nations Principles for Older Persons; United Nations Convention on the Rights of Disabled People (UNCRDP).
Wrth ddiogelu plant mae rhaid ystyried Confensiwn Unedig ar Hawliau sydd yn wahanol i hawliau oedolion. Rhaid sicrhau fod yr hawliau yma yn ganolog wrth amddiffyn plant i sicrhau eu bod nhw yn cyrraedd eu canlyniadau personol a bod yr hawliau yn rhoi’r budd gorau iddynt (UNCRC 1989).
Mae dyletswyddau o dan y Ddeddf Gwasanaethau Cymdeithasol a Llesiant (Cymru) 2014 hefyd yn wahanol ar gyfer plant ac oedolion. Mae gan oedolion fwy o ddweud dros eu diogelwch na sydd gan blant, oherwydd mae yna ragdybiaeth fod oedolion yn gallu barnu eu llesiant eu hunain a gyda chydnabyddiaeth o allu i hybu eu hannibyniaeth os ydynt yn dewis. I sicrhau fod gan oedolyn y gallu i wneud y penderfyniad yma, mae angen asesu eu capasiti o dan Ddeddf Galluedd Meddyliol 2005, ac os oes unrhyw amheuaeth nad ydynt yn gallu gwneud y dewis yma, a’u bod yn gwneud dewisiadau annoeth, rhaid parchu eu preifatrwydd sydd yn un o egwyddorion y Ddeddf Gwasanaethau Cymdeithasol a Llesiant (2014). Gall hyn hefyd gynwys hunan-esgelustod.  Nid yw’r cyfrifoldeb i warchod eu hunain yn disgyn ar blant nes eu bod nhw yn 18, ac felly mae’r rôl o’u hamddiffyn yn disgyn ar y sawl sydd yn dal cyfrifoldeb rhiant drostyn.
Mae ymchwilio risg plant yn wahanol. Os oes amheuaeth fod risg tuag at blentyn yna gellir gwneud hynny heb ganiatâd o dan adran 47 o’r Ddeddf Plant 1989.  Mae hyn yn galluogi ymchwiliad cynnar, a cywir heb unrhyw rwystrau. Fel rheol rhaid cael caniatad y sawl sydd yn cael ei asesu os yn oedolyn. 
(422)
Adran 6

Adolygiad Datblygiadol (b)

	Myfyriwch yn feirniadol ar eich datblygiad gan gynnwys cyfeiriad at yr hyfforddiant, dysgu, ymchwil a'r defnydd o oruchwyliaeth ers cwblhau rhan 2. Mewn trafodaeth gyda'ch mentor/goruchwyliwr/rheolwr llinell ystyriwch i ba raddau mae'r anghenion dysgu hynny wedi eu cyflanwi. Nodwch unrhyw anghenion dysgu ychwanegol i gefnogi eich datblygiad wrth drosglwyddo i ddod yn ymarferydd profiadol.  Yma byddwch yn ystyried yr adborth yr ydych wedi ei dderbyn gan unigolion sy'n defnyddio gwasanaethau, eu teuluoedd a'u gofalwyr a sut mae hyn wedi effeithio ar eich ymarfer.  

800 gair (+/- 10%: dylech gynnwys nifer y geiriau ar ddiwedd pob rhan) 


Byddaf yn trafod y darn yma drwy ddefnyddio Model Adlewyrchu Borton (1970) . Mae Jasper (2003) yn datgan bod y model yma yn rhoi cyfle i adlewyrchu yn y ‘byd go iawn’, ac yn gadael i weithwyr sydd newydd gynhwyso i fod yn ddadansoddol o’u datblygiad. 
Mae rhan gyntaf o’r model Borton yn gofyn ‘Beth’ ac felly, byddaf yn adlewyrchu’r hyn rwyf wedi ei gyflawni yn ystod y flwyddyn. Teimlaf fy mod wedi datblygu i fod llawer mwy hyderus; hynny yn fy ymarfer a’r penderfyniadau rwyf yn ei wneud. Mae gennyf lwyth gwaith fwy  cymhleth, ac o ganlyniad rwyf wedi cael profiadau o achosion sydd yn datblygu i fod yn achosion llys a phrofiad o asesu a chreu cynlluniau gofal cymhleth i deuluoedd.
Mae ail gam model Borton yn gofyn ‘felly beth’ a dyma lle byddai yn adlewyrchu ymhellach ar fy nysgu a’r anghenion dysgu y bu i mi gyfeirio atynt yn rhan 2. O ran cydweithio a theuluoedd a phobl broffesiynol rwyf bellach wedi dysgu i rannu tasgau a chael hyder i ofyn i aelodau’r grŵp craidd gymryd mwy o rôl a chyfrifoldeb. Wrth ymchwilio mwy manwl i ganllawiau amddiffyn plant, mae’n  nodi: “Mae’n ymarfer da i gadw rôl y gweithiwr allweddol a rôl cadeirydd y grŵp craidd ar wahân”. (Canllawiau Amddiffyn Plant Cymru Gyfan (2008:227)). Felly pan mae’n bosibl rwyf yn dewis peidio â chadeirio grwpiau craidd ac o ganlyniad mae cydweithrediad gydag asiantaethau yn fwy amlwg yn ystod y cyfarfod craidd. Dyw plant ddim yn cael ei amddiffyn pan nad yw cydweithrediad yn digwydd ac fod asiantaeth neu weithiwr yn gweithio yn ynysig (Davies & Nora (2010). Hêr yr wyf wedi brofi yw gweithio gyda theuluoedd mewn achosion llys pan nad yw’r teulu yn cytuno gyda’r cynlluniau. Cefais brofiad o hyn yn diweddar, gan fod y rhiant wedi dad gysylltu yn llwyr, ac roedd parhau gyda’r gwaith yn ystod y 26 wythnos yn anodd. Gofynnodd hyn am sgiliau rhyngbersonol a chyfranogiad uchel gennyf (O'Loughlin 2005) i allu ail gysylltu gyda’r rhiant. Gyda dyfalbarhad o wneud hyn fe wnaeth y rhiant ail-gysylltu â galluogi i mi gyflawni asesiad riant ohoni a bwydo mewn i dystiolaeth orffenedig i'r llys. Cefnogaeth hanfodol sydd wedi bod yn ystod hyn yw gallu myfyrio am fy ymateb i’r sefyllfa o fewn y gorchwyliaeth. Mae hefyd wedi fy ngalluogi adnabod nad yw yr un techegau cyfathrebu yn gweithio gyda pob rhiant mor effeithiol a’u gilydd.
I ymateb i fy anghenion o ddatblygu sgiliau o waith uniongyrchol i gyfnerthu asesiadau rwyf wedi cael llawer o brofiad o fynd i weld plant yn yr ysgol. Gyda phlant bach, mae llawer o’r sgwrs a’r drafodaeth yn dod drwy chwarae. Gall fod yn heriol i gael y plentyn i ganolbwyntio; wrth fynd yn rheolaidd a datblygu perthynas effeithiol rwyf wedi llwyddo i gael llawer mwy o wybodaeth am farn a dymuniad y plentyn.  Yn ôl Mainstone (2014) nid oes digon o dystiolaeth fod llais y plentyn yn cael ei integreiddio i mewn i asesiadau, ac i sicrhau grymuso eu llais mae angen ystyried eu teimladau a’u dymuniadau yn foesegol.  Gwelais fod y plant llawer mwy agored na phan mae rhywun yn trio cael sgwrs gartref wrth wneud hyn a bod mwy o ddeallusrwydd gennyf i gyfrannu i aeseiadau. Cefais adborth bositif ymghylch y gwaith oeddwn wedi gyflawni gyda un plentyn. Wrth ymweld a phlentyn mewn ysgol rhoddodd gyfle iddi drafod a rhannu beth oedd yn ei gwneud yn drist. Nid oedd y tad yn credu y byddai wedi rhannu hyn o’i flaen o, ac er iddi rannu pethau negyddol am ei thad, fe wnaeth y wybodaeth oeddwn wedi ei gael alluogi trafodaeth am beth fyddai’r tad yn gallu newid i ymdopi a’r ymyddgiad heriol ar y pryd. Teimlaf fod cael adborth bositif yn rhoi sicrwydd fy mod yn gwneud gwahaniaeth i fywyd plant a’u teuluoedd ac yn atgyfnerthu fy newis i weithio ym maes amddiffyn plant.
Rwyf wedi manteisio ar nifer o hyfforddiant dros y flwyddyn ddiwethaf yn ymwneud ac diogelu ac amddiffyn plant, un buddiannol iawn ar gyfer fy anghenion dysgu oedd ‘Achieving Best Evidence’. Hyfforddiant arall a gefais gyfle i fynychu oedd hyfforddiant SERAF (Barnardos).  Yn dilyn mynychu’r gweithdy yma a dysgu sut i gwblhau’r asesiad SERAF, rwyf o ganlyniad yn teimlo mwy hyderus gyda’r gweithdrefnau a’r asesiad ac yn gallu cysidro pethau i’w cofio megis arwyddio o ecsblotio plant; fod y plentyn yn mynd ar goll yn rheolaidd; defnydd uchel o wefanau cymdeithasol.  Bellach rwy’n teimlo llawer mwy hyderus wrth wneud asesiad SERAF. Mae’r pwnc yn gyfredol iawn ac nad oes ffigurau pendant mae NSPCC (2018) yn honni fod 2,400 o blant wedi ei ecsbloetio yn rhywiol gan grwpiau rhwng Awst 2010 a Hydref 2011.
Mae model Burton (1970) yn fy arwain i’r cam olaf sef ‘rŵan beth’. Er fy mod yn teimlo fy mod wedi cyrraedd fy anghenion dysgu rwy’n teimlo fod angen i mi barhau i ddatblygu ac edrych ar anghenion dysgu pellach. Rwyf wedi cael amrywiaeth o achosion gwahanol yn ystod fy ymarfer, ond credaf fy mod angen rhoi mwy o sylw i theorïau yn fy ymarfer a gwneud defnydd mwy rhagweithiol ohonynt gan fod tueddiad i beidio â gwneud hyn gennyf. Mae Teater (2010) yn nodi’r pwysigrwydd o blethu theorïau mewn i asesiadau er mwyn datgelu’r modelau cywir i lywio ymyrraeth.
(880)

Cofnodwch yn y tabl isod ddyddiadau i bob gweithdy rhaglen gyfnerthu a fynychwyd gennych.    

	Gweithdy Cadarnhau  
	Dyddiad mynychu  

	1
	5/10/17

	2
	14/11/17

	3
	7/02/18

	4
	2/07/18


Nodiadau 

	Sylwadau’r Mentor 


	Rhowch sylwadau llawn ar ddatblygiad y dysgwr yn ystod cyfnod yr holl raglen.  Adfyfyriwch ar yr wybodaeth a ddarparwyd gan y dysgwr yn adran 2 ar ddechrau'r rhaglen a'r safbwyntiau diweddarach a roddwyd yn adran 6.  Lle yr ydych wedi gweld neu drafod adborth gan unigolion sy'n defnyddio gwasanaethau, teuluoedd neu ofalwyr, fe'ch anogir i roi sylw ar hyn o safbwynt datblygiad y dysgwr.  
Rwyf wedi arsylwi’r dysgwr yn datblygu o fod yn fyfyriwr dibrofiad I weithiwr cymdeithasol hyderus a chymwys. Mae hi’n weithiwr cydwybodol, wastad yn barod ei chymwynas I deuluoedd a chydweithwyr. Mae ganddi berthynas waith dda gyda chyd asiantaethau, ac fel y mae’n nodi yn adran 6 mae bellach wedi meistroli’s gallu a datblygu’r hyder I sicrhau nad ydyw’n cymryd gormod o’r cyfrifoldebau arni ei hunan, ag yn hytrach I rannu’r tasgau yn deg.

Gydag amser a phrofiad, mae natur ei llwyth gwaith wedi datblygu I fod yn un mwy cymhleth. Mae’r rheolwr tim yn medru ymddiried arni I gwblhau asesiadau llys a hynny mewn modd amserol. Mae’n defnyddio’r hyn mae hi wedi ei ddysgu drwy brofiadau gwahanol o gydweithio gyda gweithwyr eraill, yn ogystal â’r hyn mae hi wedi ei ddysgu mewn sesiynau Hyfforddiant, ac mae’r fantais o fod wedi gwneud hynny yn amlwg yn safon y gwaith mae hi yn ei gwblhau.
Mae’r dysgwr wedi sicrhau ei bod yn manteisio ar sesiynau goruchwyliaeth a mentora I fyfyrio ar ei hymarfer, sgiliau a gwybodaeth. Does ganddi ddim ofn gofyn am gyngor, ac mae’n medru derbyn a gweithio ar yr hyn mae’n ei gael fel ymateb.
Mae ganddi berthynas dda gyda’r plant mae hi yn gweithio gyda hwy. Gydag amser a phrofiad mae hi wedi medru datblygu y sgiliau mae hi’n ei ddefnyddio I weithio yn uniongyrchol gyda phlant o wahanol oed, ac yn medru addasu’r ffordd mae hi’n ymateb iddynt er mwyn sicrhau eu bod yn cael y cyfle gorau I fynegi eu dymuniadau a’u teimladau. 

Drwy ei phrofiadau ei hun, a dysgu gan weithwyr profiadol eraill mae hi wedi cydnabod y mannau gwan yn ei hymarfer a’r angen I ddatblygu ac mae hi wedi sicrhau fod ganddi gyfleoedd I weithio ar wella rhain. Er enghraifft mae’n cyfeirio at yr angen iddi roi mwy o sylw I theoriau yn ei hymarfer a gwneud defnydd mwy rhagweithiol ohonynt gan fod tueddiad I beidio a gwneud hynny ganddi. Bydd ei phrofiad o gwblhau y portffolio yma, o fynychu gweithdai dysgu oedd yn ymwneud a’r portffolio a hefyd ei thrafodaeth o fewn sesiynau goruchwyliaeth a mentora yn sicr o’I ysgogi I ddefnyddio mwy o theori yn ei gwaith ymarferol ac ysgrifenedig yn y dyfodol. Rwyf hefyd yn ei chynghori I fynychu hyfforddiant pellach ar y mater. 

Mae sgiliau asesu risg y dysgwr yn sicr wedi datblygu drwy brofiad a Hyfforddiant bellach. Cyfeiria at Hyfforddiant SERAF o fewn y darn gwaith hwn, a’I bod bellach wedi medru defnyddio’r hyn ddysgodd o fewn yr hyfforddiant yn ei gwaith o ddydd I ddydd. Gydag amser mae hi wedi datblygu ei hyder o gynnal y math yma o asesiad, ac mae hyn yn siwr o ddatblygu ymhellach wrth iddi gwblhau mwy ohonynt yn y dyfodol. 

Yn ei harsylwad yn adran 3, cyfeiria’r dysgwr at waith a gwblhaodd o gwmpas cyswllt rhwng 7 a 3.  Cafwyd adborth gan y gweithiwr cymdeithasol oedd yn arsylwi a hefyd gan y teulu a oedd yn gadarnhaol, ac yn sicr mae’n amlwg I ymyrraeth y dysgwr yn yr achos fod o ddefnydd I’r teulu ac yn ganlyniad positif I’r plentyn. 
Dyma weithwraig cymdeithasol sydd yn awyddus i roi gwasanaeth o safon I’r teuluoedd mae hi’n gweithio gyda hwy. Mae’n aelod allweddol o dim prysur a chanddi y sgiliau I gydweithio yn effeithiol. Er mwyn parhau ei datblygiad yn y maes a meithrin cymhwysedd proffesiynol pellach, mae’r dysgwr yn ymwybodol y bydd angen iddi fynychu Hyfforddiant bellach, a pharhau I fanteisio ar brofiadau amrywiol. Mae wedi arddangos hyd yn hyn fod y gallu ganddi I wneud hynny, ac yn sicr does dim amheuaeth gen I y medr barhau I wneud hynny yn y dyfodol.  



Adran 7

Llyfryddiaeth
Gellir gweld gwybodaeth am gyfeirio mewn aseiniadau ysgrifenedig a sut i osgoi llên-ladrad ar Moodle.   Mae hi yn bwysig eich bod yn ymwybodol pa mor bwysig yw sicrhau bod y gwaith a gyflwynwyd yn waith gwreiddiol i chi.        
· Adran Materion Cyafnsoddiadol (2005) Cod Ymarfer Deddf Gallu Meddyliol, Llundain, Llyfryfa Ar gael: https://library.nspcc.org.uk/HeritageScripts/Hapi.dll/filetransfer/2016CaringDadsSaferChildrenEvaluationReport.pdf  Mynediad 18.09.18
· Bell. M (1999) Working in Partnership in Child Protection: The Conflicts Br. J. Social Wk. 29, tud452 

· Brown, K. and Rutter, L. (2008) Critical thinking for social work (Second Edition),  Exeter: Learning Matters.

· Bruce Thornton (2103) Risk Assessment Ar gael: http://bruce-thornton.info/Risk/ Mynediad 1/10/18
· CSSIW (2009) In Safe Hands - The role of Care and Social Services Inspectorate Wales Ar gael: https://gov.wales/topics/health/publications/socialcare/reports/ishnov09/?lang=en Mynediad 04/10/18
· Cyngor Gofal Cymru (2017a) Trosolwg o’r Ddeddf Ar gael: https://gofalcymdeithasol.cymru/hub/hub-resource-sub-categories/diogelu Mynediad 19/09/18
· Cyngor Gofal Cymru (2017b) Deddf Gwasanaethau Cymdeithasol a Llesiant (Cymru) CRYNODEB. Ar gael: https://gofalcymdeithasol.cymru/hub/hub-resource-sub-categories/diogelu. Mynediad: 19/09/18
· Davies, L. and Nora, D. (2010) Proactive child protection and social work, Exeter: Learning Matters

· Department for Education and Skills, (2006) The common assessment framework for children and young people.
· Heeney G (2014) Resolving diffrences. North wales safeguarding board. Ar gael: http://www.northwalessafeguardingboard.wales/wp-content/uploads/2016/08/Resolving-Differences-2014-ENG.pdf Mynediad : 18/09/18
· Helm, D. (2011) Judgements or Assumptions? The Role of Analysis in Assessing Children and Young People's Needs. The British Journal of Social Work, Volume 41, Issue 5, 1 July 2011, Pages 894–911
· HM Government. (2013) Working Together to Safeguard Children: A Guide to InterAgency Working to Safeguard and Promote the Welfare of Children. London: Department for Education
· Gofal Cymdeithasol Cymru (2015) Safeguarding Ar gael: https://socialcare.wales/learning-and-development/safeguarding Mynediad 22/10/18
· Jasper, M. (2003) Beginning reflective practice. Cheltenham: Nelson thorn

· Koprowska, J. (2008) Communication and Interpersonal Skills in Social Work (Third Edition),  Exeter: Learning Matters.

· Llywodraeth Cymru (2014) Cymroth i deulu. Ar gael  http://gov.wales/topics/people-and-communities/people/children-and-young-people/parenting-support-guidance/help/?lang=cy  mynediad: 9/2/18
· Llywodraeth Cymru (2014) Deddf Gwasanaethau Cymdeithasol a Llesiant (Cymru)

· Llywodraeth Cymru (2014) Social Services and Well-being (Wales) Act 2014 Working Together to Safeguard People Volume 1 – Introduction and Overview’

· Llywodraeth Cymru (2015) Deddf Gwasanaethau Cymdeithasol a Llesiant (Cymru) 2014 Gwybodaeth hanfodol. Hawlfraint y Goron 2015 ar gael: https://gov.wales/docs/dhss/publications/160127socialservicesactcy.pdf 

· Llywodraeth Cymru (2015) Mwy na geiriau .. Gwireddu’r Cynnig Rhyngweithiol Caerdydd: Hawlfraint y Goron
· Llywodraeth Cymru. (2015) Confensiwn y Cenhedloedd Unedig ar Hawliau Plant . Ar gael: https://gov.wales/topics/people-and-communities/people/children-and-young-people/rights/uncrc/?skip=1&lang=cy Mynediad: 18.09.18
· Maclean. S (2017) Reflective Journeys in social Work . tud 5
· Mainstone, F. (2014) Mastering Whole Family Assessment in Social Work, Jessica Kingsley Publishers
· McConnell. N etal, (2016) Caring Dads: Safer Children evaluation report March 2016 NSPCC Ar gael: https://www.nspcc.org.uk/globalassets/documents/evaluation-of-services/caring-dads-safer-children-evaluation-report.pdf Mynediad 22/09/18
· NSPCC (2018) Child sexual exploitation Facts and statistics Ar gael: https://www.nspcc.org.uk/preventing-abuse/child-abuse-and-neglect/child-sexual-exploitation/child-sexual-exploitation-facts-and-statistics/ Mynediad 06.10.18

· O'Loughlin, M. and O'Loughlin S. (2005) Social work with children and families, Exeter: Learning Matters.

· Stanley, N. Humphreys, C. (2015) Domestic Violence and Protecting Children.  Jessica Kingsley Publishers
· Swyddfa Gwarcheidwad Cyhoeddus (2017) Polisi Diogelu Swyddfa’r Gwarcheidwad Cyhoeddus (fersiwn y we) Ar gael: https://www.gov.uk/government/publications/safeguarding-policy-protecting-vulnerable-adults/2065049#contents Mynediad: 19.09.18
· Teater, B. (2010) An Introduction to Applying Social Work Theories and Methods, Maidenhead: Open University Press.
· Treverthick,P. (2012) Social Work Skills and Knowledge a practice handbook. Berkshire: open university press
· United Nations Convention on the Rights of Disabled People (UNCRDP).
· United Nations Principles for Older Persons
· Williams, C. (2011) Social Policy for Social Welfare Practice in a Devolved Wales. (2nd Edition), British Association of Social Workers.

· Wilson, K. et al. (2011) Social Work, Pearson Education. 

Adran 8

Manylion a llofnodion dysgwyr a gwiriad rheolwyr llinell

Cyfrifoldeb y dysgwr yw sicrhau bod eu rhif dysgwr prifysgol wedi ei roi yn gywir pan ofynnir am hyn yn y portffolio. 

Manylion y Dysgwr 
(D.S. mae hi yn hanfodol eich bod yn rhoi gwybod i'ch Uned Datblygu Gweithlu/Hyfforddi a Phrifysgol Cymru, Y Drindod Dewi Sant os yw eich enw neu eich cyfeiriad ar gyfer gohebiaeth yn newid).  
1. Enw’r Dysgwr: Nia Mai Evans
2. Rhif cofrestru Prifysgol y Dysgwr: 1708561
Cyfeiriad i anfon gohebiaeth: Melin Llecheiddior, Garndolbenmaen, Gwynedd LL51 9EZ
Rhif Ffôn: 07743114023
E-bost: niamai555@hotmail.com
Dyddiad Cymhwyster Proffesiynol: 08/12/2016
Dyddiad cofrestru gyda Chyngor Gofal Cymru: 08/12/2016
3. Enw Asiantaeth y Dysgwr: Cyngor Gwynedd
Manylion cyswllt yr Asiantaeth: 
Enw: Sianed Jones
Cyfeiriad: Swyddfeydd y Cyngor, Penrallt, Caernarfon, Gwynedd
Rhif Ffôn: 01286 682640
Cyfeiriad e-bost: sianedhjones@gwynedd.llyw.cymru
4. Mae'r dystiolaeth yr wyf wedi ei darparu yn y portffolio yma yn:

Gymraeg yn unig  (
Cymraeg a Saesneg   
Saesneg yn unig  
Manylion y Mentor

5. Manylion y Mentor

Enw: Lynne Jones 
Cyfeiriad: Swyddfeydd y Cyngor, Penrallt, Caernarfon, Gwynedd

Rhif Ffôn: 01286 682718
Cyfeiriad e-bost: lynnejones2@gwynedd.llyw.cymru
	6. Manylion yr Arsyllwr 

Enw: Bethan Harvey
Cyfeiriad gwaith: Derwen, Bron Hendre, Caernarfon, Gwynedd
Cymhwyster Proffesiynol a dyddiad y cymhwyster: Gweithwraig Gymdeithasol (07/13)
E-bost a Rhif Ffôn: bethanmonharvey@gwynedd.llyw.cymru
                                 01286674686


	


Llofnodion a gwiriad y Rheolwr Llinell

CYFRINACHEDD a LLÊN-LADRAD - I’w gwblhau gan y dysgwr
Mae’r holl wybodaeth a ddarparwyd yn y portffolio yma yn cydymffurfio gyda'r canllaw ar gyfrinachedd.    Cadarnhaf fod yr holl waith ac eithrio am y sylwadau gan eraill (e.e. mentor neu unigolyn sy'n defnyddio gwasanaethau) i gyd yn waith gwreiddiol gennyf i ac nid wyf wedi ei gopïo.  Deallaf fod llên-ladrad yn cael ei ystyried yn ddifrifol gan y Brifysgol a'r rhaglen.    

Llofnod:   _ _ _ _ _ _ _ _ _ _ _ _ _ _ _  (Dysgwr)

Dyddiad:  _ _ _ _ _ _ _ _ _ _

Adborth a sylwadau gan unigolyn sy'n defnyddio gwasanaethau, eu teulu neu ofalwyr (Adran 3)- i'w lenwi gan yr Arsyllwr 
Cadarnhaf fy mod yn weithiwr cymdeithasol cofrestredig gyda gwybodaeth am faes ymarfer y dysgwr a bod y crynodeb arsyllu a'r sylwadau gan y defnyddwyr gwasanaeth a/neu'r gofalwyr uchod am yr un darn o ymarfer ag a welais fy hun ar y dyddiad a nodwyd. 

Llofnod:  ._ _ _ _ _ _ _ _ _ _ _ _ _ _ _ _ _ _ _  (Arsyllydd)

Dyddiad:  _ _ _ _ _ _ _ _ _ _ _ _ _ _ _ _ 

Gwiriad Rheolwr Llinell
Canllawiau:  Rhaid i reolwr llinell neu uwch ymarferydd y dysgwr lenwi ac arwyddo'r rhan yma.  Dylai ef/hi fod yn weithiwr cymdeithasol cofrestredig sy'n gyfarwydd gyda gwaith diogelu ac yn gallu cadarnhau bod y dysgwr wedi bod yn rhan o'r achos a dystiwyd yn rhan 4 o'r portffolio gan hefyd gwrdd â'r holl feini prawf gofynnol eraill a restrwyd.   

Cadarnhewch yn y rhan yma eich bod wedi gweld digon o waith y dysgwr yn ystod y cyfnod maent wedi bod yn dilyn y rhaglen Gyfnerthu.  Os oes angen, dylech ymgynghori gyda rheolwyr eraill mae'r dysgwr wedi gweithio iddynt.  Drwy arwyddo’r darn yma 'rydych yn cadarnhau eich bod yn fodlon gyda: 

· lefel yr oruchwyliaeth a'r gefnogaeth fentora a gafodd y dysgwr  

· y dysgu a'r datblygu a ddigwyddodd 

· y darllen a'r gwaith ymchwil personol a wnaed  

· lefel yr wybodaeth a'r sgiliau a ddangoswyd  

· y ddealltwriaeth a ddangoswyd o'r Cod Ymarfer a Safonau Galwedigaethol Cenedlaethol  

· gwerthoedd craidd y dysgwr 

· cynnwys y cynllun datblygu sydd yn y portffolio  

· y gwaith a'r sylwadau y cyfeirir atynt yn y portffolio, mai gwaith y dysgwr ei hun yw’r gwaith a'i fod wedi ei seilio ar ymarferion cyfredol 

Cadarnhaf fod y dysgwr yma wedi cyrraedd lefel briodol o ymarfer proffesiynol.  

 GWIRIAD Rheolwr Llinell:

Enw'r Rheolwr Llinell:   Sianed Jones_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Llofnod y RHEOLWR LLINELL .: _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

DYDDIAD: _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

PORTH AGORED a PHRIFYSGOL CYMRU, Y DRINDOD DEWI SANT  

TYSTYSGRIF I RADDEDIGION MEWN CADARNHAU YMARFER GWAITH CYMDEITHASOL

CYTUNDEB DYSGU DYSGWR A CHYFLOGWR 

	Enw’r Dysgwr 
	Nia Mai Evans

	Enw’r Tîm/Asiantaeth 
	Tim Plant Arfon, Cyngor Gwynedd

	Enw'r Mentor 
	Lynne Jones 

	Enw'r Rheolwr Llinell   
	Sianed Jones


Dyletswydd Astudio
Bydd y dysgwr yn ymgymryd â holl elfennau'r rhaglen Tystysgrif i Raddedigion yn ddiwyd, gan gynnwys mynychu'r sesiwn anwytho , pedwar Gweithdy Cadarnhau a chymryd rhan mewn arolwg gwerthuso neu grŵp ffocws wedi cwblhau'r rhaglen.  

Mae enw llawn y dysgwr a'i gyfranogiad effeithiol ar y Dystysgrif i Raddedigion yn orfodol o gofio fod Gofal Cymdeithasol Cymru wedi gwneud cwblhau'r rhaglen yn ofyniad o fewn y cyfnod cyntaf (tair blynedd) o gofrestru fel Gweithiwr Cymdeithasol.  
(Cymhwyso Ebrill 2016 ymlaen)
Absenoldeb astudio 
Mae'r cyflogwr yn cytuno i gefnogi'r dysgwr drwy ddarparu absenoldeb wedi ei dalu yn llawn i'r dysgwr fynychu'r holl gyrsiau cyflwyno, Gweithdai Cadarnhau, cyfarfodydd gwerthuso'r rhaglen neu hyfforddiant a gytunwyd.  Yn ychwanegol, gellid cymeradwyo tri diwrnod tâl ychwanegol gan y rheolwyr fel cyfraniad tuag at yr amser sy'n gysylltiedig gydag ymchwil personol a datblygu’r portffolio i'w gyflwyno.    Cyfrifoldeb y dysgwyr yw trafod hyn gyda'u rheolwr a phan maent eisiau cymryd y cyfnod absenoldeb yma.   Gellid cymryd y dyddiau astudio yn ystod unrhyw ddiwrnod o'r wythnos (neu gyfuniad o ddyddiau) cyn belled â (i) ei bod yn briodol i amser paratoi'r portffolio ar y pryd, a (ii) y cytunwyd gyda Rheolwr y Tîm fydd yn rhoi ystyriaeth i anghenion y tîm a'r gwasanaeth.  Mae lefel y amser astudio a ddisgrifir yma yn tybio bod y dysgwr yn gweithio oriau llawn amser.   Os yw'r dysgwr yn gweithio llai na 37 awr yr wythnos bydd yr amser yn cael ei gymeradwyo yn unol â pholisïau lleol y cyflogwr. 

Adnoddau 
Gall y dysgwyr gael mynediad i ddeunyddiau dysgu a llyfrgell o adnoddau presennol eu cyflogwr neu fel a ddisgrifiwyd yn Llawlyfr y Rhaglen o'r Brifysgol.  Mae'r cyflogwr yn deall fod y Dystysgrif i Raddedigion i'w chwblhau gan Weithwyr Cymdeithasol sydd newydd gymhwyso yn ystod eu cyfnod cofrestru cyntaf a bydd yn cefnogi'r amserlen yma.  Ond, mae yna hefyd ddisgwyl bod dysgwyr ar raglen ddatblygu broffesiynol yn cymryd cyfrifoldeb am eu dysg eu hunain gan hefyd ddefnyddio eu hamser eu hunain ar gyfer astudio personol a pharatoi portffolio.  

Mae adran hyfforddiant y cyflogwr yn cytuno i:  
· Drefnu fod staff cymwys yn ymuno â'r rhaglen  

· yn talu ffioedd y cwrs yn uniongyrchol i'r Brifysgol   

· yn darparu arweiniad ychwanegol a chefnogaeth drwy: 

a) hwyluso mynediad i ddeunyddiau dysgu presennol neu adnoddau llyfrgell 

b) darparu cyfleoedd hyfforddi priodol o'r rhaglen hyfforddiant mewnol presennol fel y cytunwyd gyda'r dysgwr a'r mentor 

c) darparu cyflwyniad i'r rhaglen a'r Gweithdai Cadarnhau  

d) darparu arweiniad a chefnogaeth i ddysgwyr am ofynion y rhaglen a chwblhau'r portffolio

e) helpu datrys unrhyw drafferthion a gyfyd gyda'r rhaglen gan y dysgwr, mentor neu reolwyr gwasanaeth  

Mae'r dysgwr yn cytuno i:  
· weithio yn brysur i gwblhau cymhwyster yn ystod yr amserlen a gytunwyd o 12 mis o ddyddiad cofrestru ar y rhaglen   

· yn adnabod gyda'r rheolwr/mentor hyfforddiant mewnol priodol a threfnu i fynychu'r cyrsiau hyn 

· Yn adnabod gyda'r rheolwr/mentor a'r Rheolwr Hyfforddi unrhyw ofynion arbennig e.e. dyslecsia gan gysylltu gyda Gwasanaethau Myfyrwyr y Brifysgol yn uniongyrchol am y gefnogaeth ychwanegol a fydd efallai ei hangen   
· yn mynychu cyflwyniad a phedwar Gweithdy Cydnerthu. Dyma elfennau gofynion gorfodol y rhaglen  

· cynhyrchu gwaith a thystiolaeth sy'n briodol i'r portffolio a'r canlyniadau dysgu mewn amserlenni cytunedig  

· gwneud a chadw at apwyntiadau a gytunwyd gyda'r mentor/rheolwr llinell 

· sicrhau eu bod wedi paratoi yn ddigonol a chael unrhyw cydsynio sydd ei angen ar gyfer arsylwi ymarfer 

· hysbysu'r mentor/rheolwr llinell a'r adran hyfforddi ar unwaith os oes unrhyw broblemau neu newidiadau mewn amgylchiadau wrth ddilyn y rhaglen, yn enwedig os gallai hyn effeithio ar gwblhau'r rhaglen erbyn y dyddiad cau a gytunwyd neu allu'r unigolyn i fynychu gweithdy gorfodol. 

· cyd-gysylltu gyda'i reolwr llinell/mentor i gadarnhau dyddiau astudio a defnyddio eu hamser eu hunain i astudio ar eu pennau eu hunain, ymchwil a pharatoi'r portffolio  

· cymryd cyfrifoldeb personol am baratoi a chwblhau'r holl waith sydd ei angen i gyflwyno eu portffolio  

· gweithredu bob amser yn unol â'r Cod Ymarfer, polisïau, gweithdrefnau a phrosesau'r cyflogwr a'r Brifysgol 

· sicrhau eu bod yn deall yr angen i gwblhau'r rhaglen yn ystod y cyfnod cyntaf (tair blynedd) o gofrestru gyda Chyngor Gofal Cymru 

Rheolwr Llinell/Mentor yn cytuno i:
· fynychu cyfarfod cyflwyno i ddod yn gyfarwydd gyda gofynion y rhaglen

· darparu neu drefnu i ddarparu cyfleoedd asesu digonol fel bod y dysgwr yn gweld medrusrwydd ac i gynnal y gwaith arsylwi gofynnol.   Os nad oes cyfleoedd ar gael ar unwaith yn y tîm, trefnu i'w darparu mewn man arall yn y Gwasanaeth,  

· arwain a chefnogi'r dysgwr am gyfnod y rhaglen 

· rhyddhau'r dysgwr ar gyfer cyflwyniad y rhaglen a'r Gweithdai Cadarnhau ac unrhyw gyrsiau hyfforddi mewnol sy'n briodol i gwrdd â'r gofynion dysgu cytunedig.  

· cytuno gyda'r dysgwr, defnyddio hyd at dri diwrnod gwyliau ychwanegol gyda thâl dros holl gyfnod y rhaglen, fel cyfraniad at yr amser sydd ei angen ar gyfer astudio personol, ymchwil neu ddatblygu’r portffolio 

· Cynnal sesiynau goruchwylio gyda'r dysgwr, yn ddelfrydol bob mis, a sicrhau bod hyn yn ymgorffori cefnogaeth fentora a monitro'r gwaith sydd wedi ei wneud ac yn dal heb ei wneud.  Cadw cofnod llawn o ddyddiadau'r sesiynau goruchwylio a chofnodi trafodaethau ac unrhyw beth a gytunir.  
Cwblhau a Chyflwyno'r portffolio

Disgwylir i'r dysgwyr gwblhau'r Dystysgrif i Raddedigion ac fel arfer byddant yn cyflwyno eu portffolio cyn pen 12 mis o fynychu'r cwrs cyflwyno i'r rhaglen. Os fydd unrhyw Ddysgwr yn rhagweld y bydd trafferth i gwrdd â'r gofyniad yma dylai drafod y mater yn syth gyda'i Reolwr Hyfforddi/Cydlynydd 

Bydd y broses cyflwyno portffolio a'r dyddiadau i bob cohort yn cael eu cyhoeddi ar Moodle.  Unwaith y byddant wedi cofrestru ar raglen  ni all y dysgwyr newid y dyddiad cyflwyno heb ddod i gytundeb gyda’r cyflogwr a'r Brifysgol.   

Nid yw pwysau gwaith yn cael ei ystyried fel rheswm i beidio â mynychu unrhyw Weithdy Cadarnhau. 
Deallaf a derbyniaf delerau ac amodau'r cytundeb dysgu yma fel y nodwyd uchod.  

Llofnod:..........          Enw mewn llythrennau bras:...............                Dyddiad:............. 

(Dysgwr)

Llofnod:..........          Enw mewn llythrennau bras:...............                Dyddiad:............. 

(Rheolwr Llinell/Mentor)

Llofnod:..........          Enw mewn llythrennau bras:...............                Dyddiad:.............

(Mentor, os yn wahanol i'r uchod) 

